sagorsarker/bangla-wikipedia huggingface dataset:
মাইক্রোগ্রাফিয়া

মাইক্রোগ্রাফিয়া: আতশ কাঁচের সাহায্যে বিভিন্ন ক্ষুদ্র বস্তুর শারীরবৃত্তীয় বর্ণনা এবং সে সংক্রান্ত পর্যবেক্ষণ ও অনুসন্ধান (Micrographia: or Some Physiological Descriptions of Minute Bodies Made by Magnifying Glasses. With Observations and Inquiries Thereupon) লেন্সের মাধ্যমে পর্যবেক্ষণ সম্পর্কিত রবার্ট হুকের একটি ঐতিহাসিকভাবে গুরুত্বপূর্ণ বই। এটিই প্রথম বই যা-তে অণুবীক্ষণ যন্ত্রের মাধ্যমে দেখা কীট এবং উদ্ভিদের চিত্র অন্তর্ভুক্ত করা হয়েছিল।
১৬৬৫ সালের জানুয়ারিতে প্রকাশিত মাইক্রোগ্রাফিয়া ছিল রয়্যাল সোসাইটির প্রথম উল্লেখযোগ্য প্রকাশনা। এটি একটি বৈজ্ঞানিক বেস্ট-সেলারে পরিণত হয়, আণুবীক্ষণিক গবেষণা তথা মাইক্রোস্কোপি নামক নতুন বিজ্ঞানে গ্রন্থটি জনসাধারণের মধ্যেও জনপ্রিয়তা পায়। জীববিজ্ঞানে ব্যবহৃত পরিভাষা হিসেবে "cell" (কোষ) শব্দটি প্রথম এই গ্রন্থেই ব্যবহৃত হয়েছিল।
এই গ্রন্থে হুক-এর সবচেয়ে বিখ্যাত আলোচনা ছিল মাছির চোখ এবং উদ্ভিদ কোষের বর্ণনা (উদ্ভিদ কোষের দেয়ালের অবয়ব দেখে তার মৌচাকের প্রকোষ্ঠ বা "সেল" এর কথা মনে পড়েছিল, তাই তিনি একে "সেল" অর্থ্যাৎ কোষ নাম দিয়েছিলেন।)। ইন্ট্যালিও পদ্ধতিতে অতিক্ষুদ্র জগতের অসাধারণ অঙ্কন, বিশেষত পতঙ্গের ভাঁজ করা চিত্রের কারণে, পাঠ্যটি সেকালে নবউদ্ভাবিত অণুবীক্ষণ যন্ত্রের অসাধারণ ক্ষমতার প্রমাণ হিসেবে দেখা দেয়। পোকামাকড়ের ভাঁজ করা চিত্রগুলি ছিল ঐ বইয়ের চেয়েও আকারে বড়। উকুনের চিত্রটি ছিল গ্রন্থটির তুলনায় চার গুণ বড়। যদিও বইটি অণুবীক্ষণ যন্ত্রের ক্ষমতা প্রদর্শনের জন্যই সবচেয়ে বেশি পরিচিত, "মাইক্রোগ্রাফিয়ায়" দূরবর্তী গ্রহীয় বস্তু, আলোর তরঙ্গ তত্ত্ব, জীবাশ্মের জৈব উৎপত্তি এবং এর লেখকের অন্যান্য দার্শনিক ও বৈজ্ঞানিক আগ্রহের বিষয়গুলি নিয়েও আলোচনা বিদ্যমান।
হুক অণুবীক্ষণে দেখার জন্য বেশ কিছু মানবসৃষ্ট বস্তুও বেছে নিয়েছিলেন; যার মধ্যে ছিল প্রস্রাবের স্ফটিক, ক্ষুরের প্রান্ত এবং সূঁচের সূচলো বিন্দু যা অণুবীক্ষণের নিচে ভোঁতা বলে মনে হয়। এসব বস্তু চিত্রায়নের পেছনে প্রকৃতিতে প্রাপ্ত পরিপূর্ণতার (বা সেসময়ের প্রেক্ষাপটে বাইবেলীয় সৃষ্টিতত্ত্বের) সাথে মানবসৃষ্ট বস্তুর ত্রুটিপূর্ণতার বৈসাদৃশ্য করাই হয়তোবা তার লক্ষ্য হয়ে থাকতে পারে।
দ্য রয়্যাল সোসাইটির তত্ত্বাবধানে প্রকাশিত হওয়ায়, বইটির জনপ্রিয়তা রয়্যাল সোসাইটিকে ইংল্যান্ডের নেতৃস্থানীয় বৈজ্ঞানিক সংস্থা হিসেবে আবির্ভূত হতে সাহায্য করেছে। অতিক্ষুদ্র জগত নিয়ে "মাইক্রোগ্রাফিয়ার" চিত্রগুলি জনসাধারণের কল্পনায় আমূল পরিবর্তন আনে; স্যামুয়েল পেপিস এটিকে "আমার জীবনে পড়া সবচেয়ে প্রতিভাশালী বই" বলে অভিহিত করেছিলেন।
২০০৭ সালে, শিল্প ইতিহাস এবং দৃশ্যমান সংস্কৃতির একজন অধ্যাপক জেনিস নেরি, হুক-এর নতুন আবিষ্কৃত কিছু নোট এবং অঙ্কনের সাহায্য নিয়ে হুকের শৈল্পিক ক্রিয়াকৌশল এবং প্রক্রিয়াগুলি নিয়ে গবেষণা করেন যা থেকে হুক"মাইক্রোগ্রাফিয়া" রচনা করেছিলেন। তিনি দেখেন, "হুকের চিত্রগুলিতে সনাক্তকরণের জন্য তার ""স্কিমা"" শব্দটি ব্যবহার ইঙ্গিত দেয় যে তিনি তার চিত্রগুলি রেখাচিত্রের সাহায্যে প্রস্তুত করতেন ও চাক্ষুষ ব্যবচ্ছেদের মাধ্যমে বর্ণনায় আগ্রসর হতেন।" এই "স্কিমা"কে হুকের "সংগঠনিক সরঞ্জাম" হিসেবে চিহ্নিত করে তিনি জোরারোপ করে বলেন:
তিনি আরও বলেন: "হুক প্রায়শই তার চিত্রগুলোকে বৃত্তাকার ফ্রেমের মধ্যে উপস্থাপন করেছেন, এতে দর্শকরা অণুবীক্ষণের মাধ্যমে দেখার অভিজ্ঞতা লাভের উদ্দীপনা পান।"
কুরিয়াম(III) ব্রোমাইড

কুরিয়াম(III) ব্রোমাইড একটি অজৈব যৌগ যার রাসায়নিক সংকেত CmBr। এটি কুরিয়াম ধাতুর একটি ব্রোমাইড লবণ।
হাইড্রোজেন গ্যাসের উপস্থিতিতে ৪০০ থেকে ৪৫০ ডিগ্রি সেলসিয়াস তাপমাত্রায় কুরিয়াম(III) ক্লোরাইডের সঙ্গে অ্যামোনিয়াম ব্রোমাইডের বিক্রিয়া করে কুরিয়াম(III) ব্রোমাইড প্রস্তুত করা যেতে পারে। বিক্রিয়াটি এই রকম:
অন্য পদ্ধতিতে, ৬০০ ডিগ্রি সেলসিয়াস তাপমাত্রায় কুরিয়াম(III) অক্সাইডের সঙ্গে হাইড্রোব্রোমিক অ্যাসিডের বিক্রিয়া করেও কুরিয়াম(III) ব্রোমাইড তৈরি করা যায়। এক্ষেত্রে বিক্রিয়াটি এই রকম:
কুরিয়াম(III) ব্রোমাইড একটি কঠিন পদার্থ। এটি দেখতে সাদা বা ফ্যাকাশে হলদে সবুজ রঙের।
তারকার মৃত্যু

তারকার মৃত্যু হলো ২০২৩ সালের একটি ভারতীয় বাংলা ভাষার রহস্য রোমাঞ্চকর চলচ্চিত্র। এটি পরিচালনা করেছেন হরনাথ চক্রবর্তী। চলচ্চিত্রটির চিত্রনাট্য ও কাহিনী লিখেছেন পদ্মনাভ দাশগুপ্ত। প্রধান চরিত্রে ছিলেন রঞ্জিত মল্লিক, ঋত্বিক চক্রবর্তী ও পার্ণো মিত্র। নবারুণ বোস সংগীত, সুপ্রিয় দত্ত চিত্রগ্রহণ ও সুজয় দত্ত রায় সম্পাদনা করেছেন। এই চলচ্চিত্রের গল্পে অবসরপ্রাপ্ত একজন মানুষের জীবনকাহিনি ফুটিয়ে তোলা হয়েছে।
পেশায় চিত্রনাট্যকার ঋত্বিক এবং স্কুলশিক্ষিকা পার্ণো বেড়াতে ছুটিতে ঘুরতে যান কালিম্পঙে। সেখানেই ভুতুড়ে বাড়ি হিসেবে পরিচিত একটি বাংলোয় ওঠেন তাঁরা। বেশ কিছু ভুতুড়ে ঘটনাও ঘটতে থাকে ওই বাংলোয়। এরপরই নানাভাবে একটি খুনের রহস্যের সঙ্গে জড়িয়ে পড়েন ওই দম্পতি। ঠিক এই সময়ই ছবিতে আসেন এক তদন্তকারী অফিসার (রঞ্জিত মল্লিক)।
চলচ্চিত্রটি ২০২৩ সালের ২৯ সেপ্টেম্বর বড়পর্দায় মুক্তি পাওয়ার কথা আছে।
এটি ওটিটি প্লাটফর্ম অড্ডাটাইমেও মুক্তি পাবে।
মাঞ্জলি মসজিদ

মাঞ্জলি মসজিদ (; ) যেটি কাজাখস্তান এর কেন্দ্রীয় আতিরাউ এলাকার সাতপায়েভ অ্যাভিনিউতে অবস্থিত। 
মসজিদটির নির্মাণ কাজ ১৯৯৯ সালে আরম্ভ হয় এবং তা ২০০১ সালে সম্পন্ন হয়। মসজিদটি জনসাধারণের প্রার্থনার উদ্দেশ্যে ৫ মে, ২০০১ -এ উন্মুক্ত করা হয় এবং এতে এক সাথে ৬০০ এর অধিক মুসল্লি সালাত আদায় করতে পারে।
মসজিদটিতে একটি বড় গম্বুজ রয়েছে যার উচ্চতা ২৩ মিটার। এর বাইরের ব্যাস ৭ মিটার এবং ভিতরের ব্যাস ৫ মিটার। চারপাশের মাঠ সহ মসজিদের মোট আয়তন ১৩২৮.৩ বর্গ মিটার, শুধু মসজিদটি ১০৯৩.১ বর্গমিটার এলাকা জুড়ে অবস্থিত আছে। এটি ২ তলা বিশিষ্ট, এতে দুটি বড় হল, পাঁচটি প্রার্থনা কক্ষ, পুরুষ ও মহিলাদের জন্য আলাদা প্রার্থনা কক্ষ, একটি পাঠকক্ষ, একটি মাদ্রাসা, একটি গ্রন্থাগার এবং পুরুষ ও মহিলাদের জন্য অতিরিক্ত কক্ষ রয়েছে। মসজিদের দেয়ালের উচ্চতা ১৫ মিটার।
প্রবেশদ্বারের দরজার উপরে ত্রাণটি যোদ্ধার শিরস্ত্রাণের মতো। মসজিদটিতে দুটি মিনার রয়েছে যার উভয়টির উচ্চতা ২০.৭ মিটার। মিম্বারের উচ্চতা ৩ মিটার এবং এটি উন্নতমানের কাঠের তৈরি। ছাদের উপরের বাকি ৬ টি ছোট গম্বুজের ব্যাস ১ মিটার। মসজিদের বাইরে ২৩৫.২ বর্গ মিটারের একটি অতিরিক্ত ভবন রয়েছে। এতে ইমাম, মুয়াজ্জিন ও তাদের পরিবারের বসবাসের জন্য আলাদা কক্ষ রয়েছে। পুরুষ ও মহিলাদের জন্য আলাদা শৌচাগারের ব্যবস্থা রয়েছে ।
আলমাতি কেন্দ্রীয় মসজিদ

কেন্দ্রীয় আলমাতি মসজিদ (, ) আলমাতি,কাজাখস্তান - এ অবস্থিত একটি অন্যতম বড় মসজিদ। ৭০০০ মুসল্লির প্রার্থনার জন্য এটির নকশা আকা হয়, এটি ১৮৯০ সালে নির্মিত পুরানো মসজিদের জায়গায় নির্মাণ করা হয় এবং ১৯৮৭ সালে মসজিদটিতে আগুন লেগে যায়। এবং মসজিদটি ব্যপক ক্ষতির সম্মুখীন হয় ।
কেন্দ্রীয় আলমাতি মসজিদটি পুরানো তাতার মসজিদের জায়গায় নির্মিত হয়েছিল, যা ১৮৯০ সাল থেকে চালু ছিল। ১৯৯৩ সালে মসজিদের ভিত্তিপস্তর উদ্ভোধন করা হয় কিন্তু ১৯৯৯ সাল পর্যন্ত তার নির্মাণ কাজ শেষ হয়নি। প্রকল্পের স্থপতিরা ছিলেন বাইমাগাম্বেতভ, শারাপিভ এবং জারিলগাপভ।
২০০০ সালে, বড় গম্বুজটি তুর্কি ক্যালিগ্রাফারদের দ্বারা সম্পাদিত কোরআনের আয়াত দ্বারা সজ্জিত করা হয়; এর জন্য উচ্চ মানের শব্দ-পরিবর্ধক সরঞ্জাম কেনা হয়েছিল। পুরো প্রথম তলাটি সংস্কার করা হয়েছিল, এতে একটি শক্তিশালী শীতাতপ নিয়ন্ত্রক স্থাপন করা হয়েছিল, প্রধান ইমাম এবং হিসাবরক্ষকের অফিসগুলি আধুনিক সরঞ্জাম দিয়ে সাজানো হয়েছিল, কোরআন পাঠ কক্ষের চেয়ারগুলি মূল্যবান কাঠের তৈরি চেয়ার দিয়ে প্রতিস্থাপন করা হয়, যেখানে একটি ১৭০০ বর্গ মি দৈর্ঘ্যের লন বিছানো হয়। এটি ৭ হাজার দর্শকদের জন্য ডিজাইন করা হয়েছে। মসজিদটি ২০ মিটার ব্যাস এবং ৩৬ মিটার উচ্চতার একটি গম্বুজের সাথে মুকুটযুক্ত ।
মসজিদটিতে পূর্ব-পশ্চিম অক্ষ বরাবর প্রসারিত একটি মিনার সহ একটি গম্বুজ বিশিষ্ট, এবং এটি একটি আয়তাকার ভবন। মসজিদটির মোট (একযোগে) মুসল্লি
ধারণক্ষমতা প্রায় ৩,০০০ জন। ভবনের প্রধান প্রবেশদ্বারটি পেশতাকের আকারে ডিজাইন করা হয়েছে। গম্বুজটি একটি দ্বি-স্তরযুক্ত ড্রামের উপর স্থাপন করা হয়েছে একটি খিলানযুক্ত জানালা,অগ্নি নির্বাপনের জন্য একটি অষ্টহেড্রন সিলিন্ডার আছে এবংমসজিদটি নীল টাইলস দিয়ে আচ্ছাদিত। মূল গম্বুজের মোটিফ চার কোণার গুলদস্তাতে বারবার দেখা যায়। দেয়ালগুলো সাদা মার্বেল দিয়ে সুসজ্জিত। রঙিন মোজাইক দ্বারা প্রধান গম্বুজের ড্রামকে সজ্জিত করা হয়েছে। এছাড়াও এটি খোদাই করা মার্বেল ব্লকের পোর্টাল সন্নিবেশিত। প্রবেশদ্বার ওক দরজার ক্যানভাস জাতীয় অলঙ্কার , মোটিফগুলিও খোদাই করে সুসজ্জিত করা হয়েছে। দক্ষিণ-পূর্ব কোণে মিনারের দিকে ৪৭ মিটার উচ্চতার একটি দ্বিতল প্যাসেজ রয়েছে।
২০০১ সালে, কেন্দ্রীয় আলমাতি মসজিদের ভবনটি স্থানীয় গুরুত্বের ঐতিহাসিক ও সাংস্কৃতিক স্মৃতিস্তম্ভের রাজ্য তালিকায় অন্তর্ভুক্ত করা হয়া। মসজিদটিতে একটি সাধারণ নীল গম্বুজও রয়েছে। ২০০৬ সালে, মূল গম্বুজটি ফুলের অলঙ্কার সহ সিরামিক টাইলস দিয়ে সজ্জিত করা হয়েছিল। ২০১০-২০১১ সালে, সিরামিক টাইলগুলি সোনার প্লেটের আবরণ দিয়ে প্রতিস্থাপিত হয়।
২২শে ডিসেম্বর, ২০০৬ সালে, কাজাখস্তান এর ন্যাশনাল ব্যাংক তাদের একটি সীমিত সংস্করণে ৫০০-টেঙ্গে মুদ্রায় স্টার্লিং সিলভারে এর সমগ্র সংস্কৃতির বিস্তৃত প্রচারের জন্য মসজিদটিকে চিত্রিত করেছে। এটি কাজাখস্তানের ধর্মীয় সাংস্কৃতিকে উপস্থাপনার একটি মাধ্যম হিসেবে প্রচার করা হয়।
নবারুণ বোস

নবারুণ বোস (জন্ম: ৩০ ডিসেম্বর ১৯৮৮) একজন ভারতীয় কীবোর্ড বাদক, সুরকার এবং সঙ্গীত প্রযোজক । তিনি ২০১৮ সালে পূর্ণদৈর্ঘ্য চলচ্চিত্র "রেইনবো জেলির" মাধ্যমে সঙ্গীত পরিচালক হিসেবে আত্মপ্রকাশ করেন । এর আগে তিনি ২০১৫ সালে টেলিভিশন ফিল্ম লোডশেডিং- এর জন্য সঙ্গীত পরিচালনা করেছিলেন এবং শর্ট ফিল্ম অহল্যা, শরতে আজ, কালি সিজন ১ এবং সিজন ২, ফেলুদা, ভালোবাসা শোহর, মাফিয়া সহ অনেকগুলি চলচ্চিত্র এবং ওয়েবসিরিজের জন্য ব্যাকগ্রাউন্ড মিউজিক করেছিলেন।
একজন সঙ্গীত প্রযোজক হিসাবে, তার কর্মজীবন নয় বছরেরও বেশি সময় ধরে বিস্তৃত। তিনি পিকু, ছোটুশকোন, হাইওয়ে, পিঙ্ক এবং আরও অনেকের মতো ছবিতে অনুপম রায়ের জন্য সঙ্গীত আয়োজন এবং প্রোগ্রামিংয়ের জন্য পরিচিত । তিনি মিরচি মিউজিক অ্যাওয়ার্ডস বাংলা ২০১৮-এ বছরের সেরা গান প্রযোজক এবং WBFJA 2021-এ সেরা সঙ্গীত পরিচালকের পুরস্কারে ভূষিত হন।
নবারুণ বোসের মা একজন ভারতীয় শাস্ত্রীয় কণ্ঠশিল্পী। নবারুণ পাঠ ভবনে তার স্কুলের পড়াশোনা শেষ করেন । যখন তিনি ১৭ বছর বয়সে একজন সঙ্গীতশিল্পী হতে আগ্রহী হন। তিনি কলেজ থাকা কালীন বিভিন্ন ব্যান্ডের হয়ে বাজাতেন এবং সঙ্গীত পরিচালকদের জন্য স্টুডিও সেশন করতেন। তিনি কলকাতার প্রেসিডেন্সি কলেজ থেকে ইংরেজি সাহিত্যে স্নাতক এবং স্নাতকোত্তর ডিগ্রি অর্জন করেন । স্নাতক হওয়ার পর, তিনি পূর্ণ সময় সঙ্গীতের জন্য চাকরি ছেড়ে দেওয়ার আগে খণ্ডকালীন অধ্যাপক হিসেবে কিশোর ভারতী ভগিনী নিবেদিতা কলেজে এক বছর শিক্ষকতা করেন ।
সিউল ই-ল্যান্ড ফুটবল ক্লাব

সিউল ই-ল্যান্ড ফুটবল ক্লাব (, ; সাধারণত সিউল ই-ল্যান্ড এফসি এবং সংক্ষেপে সিউল ই-ল্যান্ড নামে পরিচিত) হচ্ছে সিউল ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০১৪ সালে প্রতিষ্ঠিত হয়েছে। ১৫,৫১১ ধারণক্ষমতাবিশিষ্ট মকদং স্টেডিয়ামে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় পার্ক চুং-কিউন এবং সভাপতির দায়িত্ব পালন করছেন পার্ক সুং-কিউং। বর্তমানে দক্ষিণ কোরীয় রক্ষণভাগের খেলোয়াড় হান ইয়ং-সু এই ক্লাবের অধিনায়কের দায়িত্ব পালন করছেন। 
কিম ইয়াং-কুয়াং, জন মিন-কুয়াং, ইউ জং-ওয়ান, জু মিন-কিউ এবং এদিসন তারাবাইয়ের মতো খেলোয়াড়গণ সিউল ই-ল্যান্ডের জার্সি গায়ে মাঠ কাঁপিয়েছেন।
পেশাদার ফুটবল ক্লাব হিসেবে প্রথম মৌসুমে সিউল ই-ল্যান্ড দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ কে লিগ চ্যালেঞ্জে প্রতিদ্বন্দ্বিতা করেছিল; মার্টিন রেনির অধীনে উক্ত মৌসুমে সিউল ই-ল্যান্ড ১৬ জয় এবং ১৩ ড্রয়ে সর্বমোট ৬১ পয়েন্ট অর্জন করে ২০১৫ কে লিগ চ্যালেঞ্জের সামগ্রিক পয়েন্ট তালিকায় ৪র্থ স্থান অর্জন করেছিল। কে লিগ চ্যালেঞ্জের উক্ত মৌসুমে দক্ষিণ কোরীয় আক্রমণভাগের খেলোয়াড় জু মিন-কিউ ২৩টি গোল করে সিউল ই-ল্যান্ডের হয়ে সর্বোচ্চ গোল করেছিলেন।
ওস্তাদ আহমদ লাহোরি

ওস্তাদ আহমদ লাহোরি ( ১৫৮০-১৬৪৯) আহমদ মাম্মার লাহোরি নামেও পরিচিত, ছিলেন সম্রাট শাহজাহানের শাসনামলের প্রধান মুঘল স্থপতি। তিনি আগ্রার তাজমহল এবং দিল্লির লাল কেল্লা সহ বেশ কয়েকটি মুঘল সৌধ নির্মাণ করেন এবং প্রথম দুইটি এখন বিশ্ব ঐতিহ্যবাহী স্থান প্রাপ্ত। তিনি দিল্লির জামে মসজিদের নকশাও করেছিলেন।
মুঘল স্থপতিদের মধ্যে সর্বশ্রেষ্ঠ বিবেচিত, আহমদ লাহোরি স্থপতি এবং সিভিল ইঞ্জিনিয়ারদের বিশিষ্ট পরিবার থেকে বেড়ে ওঠা মানুষ। তিনি একজন দক্ষ প্রকৌশলী ছিলেন যিনি তার স্থাপত্য দক্ষতার কারণে শাহজাহানের কাছ থেকে "নাদির-উল-আসার" (যুগের বিস্ময়) উপাধি লাভ করেন। তার স্থাপত্যটি ইন্দো-ইসলামিক এবং পারস্য স্থাপত্য শৈলীর সংমিশ্রণ ফলে এগুলো ইন্দো-পারস্য সংস্কৃতির একটি প্রধান উদাহরণ। তাজমহলের স্থাপত্য বিশ্বজুড়ে ব্যাপকভাবে প্রশংসিত হয়, যা এটিকে বিশ্বের আশ্চর্যের তালিকায় অন্তর্ভুক্ত করে।
তার নামের নিসবাহ "লাহোরি" ইঙ্গিত দেয় যে তিনি মুঘল সাম্রাজ্যের লাহোর, পাঞ্জাব থেকে এসেছিলেন। তাকে একজন পাঞ্জাবি মুসলিম বা পারসিক-ভারতীয় হিসাবে বর্ণনা করা হয়েছে। এমনকি তার পরিবার দিল্লিতে স্থানান্তরিত হওয়ার পরেও, তার পরিবারকে এখনও "লাহোরি" উপাধি দ্বারা উল্লেখ করা হয়। মুসলিম ভারতে, লাহোরি ঐতিহাসিক লেখকদের দ্বারা পাঞ্জাবির সমার্থক হিসাবে ব্যবহৃত হতো, যেমন আমির খুসরু যিনি পাঞ্জাবের জনগণের কথ্য ভাষা উল্লেখ করতে এটি ব্যবহার করেন এবং মুঘল সম্রাট জাহাঙ্গীর লিখেছেন, "আসলে তারা বিশুদ্ধ লাহোরি এবং একই ভাষায় কথা বলে।
শাহজাহানের দরবারের ইতিহাস নির্মাণে তার ব্যক্তিগত সম্পৃক্ততার উপর জোর দেয় এবং এটি সত্য যে, অন্য যে কোনও মুঘল সম্রাটের চেয়ে তিনি নতুন চমৎকার ভবন নির্মাণে সর্বাধিক আগ্রহ দেখিয়েছেন, তার স্থপতি এবং সুপারভাইজারদের সাথে প্রতিদিন বৈঠক করতেন। দরবারের ইতিহাসবিদ আবদুল হামিদ লাহোরি লিখেছেন যে শাহজাহান "দক্ষ স্থপতিরা যথেষ্ট চিন্তাভাবনার পরে যা কিছু ডিজাইন করতো তাতে যথাযথ পরিবর্তন করতেন এবং স্থপতিদের উপযুক্ত প্রশ্ন জিজ্ঞাসা করতেন।
লাহোরির পুত্র লুৎফুল্লাহ মুহান্দিসের লেখায় দু'জন স্থপতির নাম উল্লেখ করা হয়েছে; ওস্তাদ আহমদ লাহোরি এবং মীর আবদুল করিম। ওস্তাদ আহমদ লাহোরি দিল্লিতে লাল কেল্লার ভিত্তি স্থাপন করেছিলেন (১৬৩৮ থেকে ১৬৪৮ সালের মধ্যে নির্মিত)। মীর আবদুল করিম পূর্ববর্তী সম্রাট জাহাঙ্গীরের প্রিয় স্থপতি ছিলেন এবং তাজমহল নির্মাণের জন্য মাকরামত খানের সাথে সুপারভাইজার হিসাবে কাজ করেন।
লাহোরির তিন পুত্র ছিল: আতাউল্লাহ (বা আতা উল্লাহ রশিদি), লুৎফুল্লাহ (বা লুৎফুল্লাহ মুহান্দিস) এবং নূর আল্লাহ (বা নূর আল্লাহ), যারা গণিতের মতো অন্যান্য ক্ষেত্রের পাশাপাশি স্থাপত্যের সাথেও জড়িত ছিলেন।
আহমদ লাহোরি জ্যামিতি, গাণিতিক এবং জ্যোতির্বিজ্ঞান জানতেন। তার পুত্র লুৎফুল্লাহ মুহান্দিসের মতে, তিনি ইউক্লিডের "এলিমেন্টস" এবং টলেমির "আলমাজেস্টের" সাথে পরিচিত ছিলেন। ১৬৩১ সালে শাহজাহান তাকে তাজমহল নির্মাণপ্রকল্পে নিযুক্ত করেন। আহমদ লাহোরির নেতৃত্বে স্থপতিদের একটি বোর্ডের তত্ত্বাবধানে নির্মাণ প্রকল্পটি প্রায় ২০,০০০ কারিগরকে নিযুক্ত করেছিল। কমপ্লেক্সটি শেষ হতে ১২ বছর সময় লেগেছিল। পরে, তাকে দিল্লিতে স্থানান্তরিত করা হয় যেখানে সম্রাট তাকে ১৬৩৯ সালে শাহজাহানাবাদ নামে নতুন রাজকীয় শহর নির্মাণের আদেশ দেন। লাল কেল্লা সহ শহরটির বিল্ডিং ১৬৪৮ সালের মধ্যে সম্পন্ন হয়েছিল। ১৬৪৮ সালে, আহমদ লাহোরি দিল্লির রাজকীয় মসজিদের প্রকল্পে কাজ শুরু করেন, যা বর্তমানে দিল্লির জামা মসজিদ নামে পরিচিত। মসজিদের ভিত্তি প্রস্তর স্থাপনের আগেই ১৬৪৯ সালে তিনি মারা যান। পরে স্থপতি ওস্তাদ খলিল মসজিদটি নির্মাণ করেন।
২০২৪ আইসিসি নারী টি২০ বিশ্বকাপ বাছাইপর্ব

২০২৪ আইসিসি নারী টি২০ বিশ্বকাপ বাছাইপর্ব একটি আন্তর্জাতিক ক্রিকেট টুর্নামেন্ট ছিল যা এপ্রিল এবং মে ২০২৪ সালে আবুধাবিতে অনুষ্ঠিত হয়েছিল। এটি ছিল আইসিসি মহিলা টি-টোয়েন্টি বিশ্বকাপ বাছাইপর্বের ষষ্ঠ সংস্করণ আসর। টুর্নামেন্টে মোট ১০টি দল অংশগ্রহণ করছিল এবং ২০২৪ সালের আইসিসি মহিলা টি-২০ বিশ্বকাপের জন্য যোগ্যতার টুর্নামেন্ট হিসেবে কাজ করেছিল।
টুর্নামেন্টের সেমি-ফাইনালে জয়ী হয়ে বিশ্বকাপে খেলার যোগ্যতা লাভ করে স্কটল্যান্ড ও শ্রীলঙ্কা। শ্রীলঙ্কা ফাইনাল ম্যাচে স্কটল্যান্ড ৬৮ রানে পরাজিত করে বিজয়ী হয়েছিল।
বাছাইপর্বের সমস্ত ম্যাচ এই তিনটি মাঠে আয়োজন করা হয়েছিল। 
টুর্নামেন্টের আগে, অংশগ্রহণকারী ১০টি দলের প্রত্যেকে টুর্নামেন্টের অন্যান্য দলের বিপক্ষে দুটি অফিসিয়াল প্রস্তুতি ম্যাচ খেলেছিল।
 ২০২৪ আইসিসি মহিলা টি-টোয়েন্টি বিশ্বকাপের জন্য যোগ্যতা অর্জন করেছিল।
ইআইআইএন

এডুকেশনাল ইনস্টিটিউট আইডেন্টিফিকেশন নাম্বার (সংক্ষেপে: ইআইআইএন) বা শিক্ষাপ্রতিষ্ঠান শনাক্তকারী নম্বর হলো বাংলাদেশ শিক্ষাতথ্য ও পরিসংখ্যান ব্যুরো কর্তৃক বাংলাদেশের সকল নিবন্ধিত বিশ্ববিদ্যালয়, উচ্চ মাধ্যমিক, স্নাতক ও স্নাতকোত্তর কলেজ, আলিয়া মাদ্রাসা, কারিগরি শিক্ষাপ্রতিষ্ঠান এবং উচ্চ মাধ্যমিক, মাধ্যমিক ও নিম্ন মাধ্যমিক বিদ্যালয়ের জন্য বরাদ্দকৃত একটি ৬ অঙ্কের নম্বর। বিদেশি শিক্ষাক্রমে পরিচালিত শিক্ষাপ্রতিষ্ঠানেরও এই নম্বরটি থাকে। সাধারণত ব্যানবেইসের নিকট আবেদনের পর বৈধ বা শিক্ষা মন্ত্রণালয় কর্তৃক স্বীকৃত শিক্ষাপ্রতিষ্ঠানকে এটি দেওয়া হয়। তবে নিবন্ধিত কিন্ডারগার্টেন ও প্রাথমিক বিদ্যালয়ের ক্ষেত্রে ইআইআইএন ব্যবহৃত হয় না। এক্ষেত্রে ইআইএমএস নম্বর ব্যবহৃত হয়।
চাপাতলী লতিফিয়া ফাজিল মাদ্রাসা

চাপাতলী লতিফিয়া ফাজিল (ডিগ্রী) মাদ্রাসা হচ্ছে বাংলাদেশের চাঁদপুর জেলায় অবস্থিত একটি স্নাতক সমমানের আলিয়া মাদ্রাসা।
এ মাদ্রাসাটি ১৯৩৫ সালে স্থানীয় মৌলভী আব্দুল হক প্রতিষ্ঠা করেন। মাদ্রাসাটি ইসলামি আরবি বিশ্ববিদ্যালয়ের অধিভুক্ত।
ডাইক্যালসিয়াম সাইট্রেট

ডাইক্যালসিয়াম সাইট্রেট একটি রাসায়নিক যৌগ যার রাসায়নিক সংকেত CHCaO। এটি সাইট্রিক অ্যাসিডের ক্যালসিয়াম লবণ।
ডাইক্যালসিয়াম সাইট্রেট একটি সাদা রঙের কঠিন পদার্থ। এর স্ফটিকে সাধারণত তিন অণু সোদক জল থাকে। এটি একটি গন্ধহীন পদার্থ। বেশির ভাগ স্ফটিক জল ১০০ ডিগ্রি সেলসিয়াস তাপমাত্রায় বের হয়ে আসে। ১২০ ডিগ্রি সেলসিয়াস তাপমাত্রায় পুরো জলই বের হয়ে যায়। এই লবণটি ঠাণ্ডা জলের থেকে গরম জলে বেশি দ্রাব্য, তবে অ্যলকোহলে অদ্রাব্য।
ওষুধ শিল্পে ডাইক্যালসিয়াম সাইট্রেট ব্যবহার করা হয়।
২০২৪ কোপা আমেরিকা বাছাইপর্ব প্লে-অফ

২০২৪ কোপা আমেরিকা বাছাইপর্ব প্লে-অফ বা প্লে-ইন পর্ব ২০২৪ কোপা আমেরিকায় চূড়ান্ত ২টি স্থান অর্জন করতে ৪টি কনকাকাফ দল প্রতিদ্বন্দ্বিতা করেছিল। এই নিয়ে দ্বিতীয়বারের মতো কনমেবল- এর বাইরের দলগুলো কোপা আমেরিকায় খেলার জন্য বাছাইপর্বের আয়োজন করেছিল। উভয় প্লে-অফ ম্যাচগুলি টেক্সাসের ফ্রিসকোর টয়োটা স্টেডিয়ামে অনুষ্ঠিত হয়েছিল।
২০২৩ সালের জানুয়ারিতে কনকাকাফ এবং কনমেবল এর মধ্যে কৌশলগত সহযোগিতা চুক্তি স্বাক্ষরের পরে, ছয়টি কনকাকাফ দলকে ২০২৪ কোপা আমেরিকায় কমনেবলের দশটি সদস্য দেশে যোগদানের অনুমতি দেওয়া হবে। ২০২৩-২৪ কনকাকাফ নেশনস লিগ এর কোয়ার্টার ফাইনালের চার বিজয়ী দল কোপা আমেরিকার জন্য যোগ্যতা অর্জন করবে, এবং পরাজিত কোয়ার্টার ফাইনালিস্টরা টুর্নামেন্টে চূড়ান্ত যোগ্যতা অর্জনের জন্য দুটি বাছাইপর্বের প্লে-অফে খেলবে।
প্রতিটি গ্রুপের শীর্ষ দুইজন কোয়ার্টার ফাইনালে যায় যেখানে ২০২৩ সালের নভেম্বরের উইন্ডোতে তারা হোম এবং অ্যাওয়ে ম্যাচে ইতোমধ্যে যোগ্যতা অর্জনকারী চারটি সর্বোচ্চ র‌্যাঙ্কড দলের মুখোমুখি হবে। ১৮ অক্টোবর, ২০২৩-এ, কনকাকাফ জুটিগুলির ঘোষণা করেছে৷ বিজয়ীদল নেশন্স লিগের ফাইনালে উঠেছিল এবং ২০২৪ কোপা আমেরিকার জন্য যোগ্যতা অর্জন করেছিল, যখন পরাজিতদল কোপা আমেরিকা বাছাইপর্বের প্লে-অফে এগিয়ে গিয়েছিল।
২২ নভেম্বর ২০২৩ তারিখের কনকাকাফ র‌্যাঙ্কিংয়ের ভিত্তিতে প্লে-অফ জুটি নির্ধারণ করা হয়েছিল।
ম্যাচ আপগুলি নিম্নরূপ:
" কানাডা কোপা আমেরিকার গ্রুপ এ– এর জন্য যোগ্যতা অর্জন করেছিল।"
" কোস্টা রিকা কোপা আমেরিকার গ্রুপ বি–এর জন্য যোগ্যতা অর্জন করেছিল।"
কনকাকাফ থেকে নিম্নলিখিত ৬টি দল মার্কিন যুক্তরাষ্ট্র ২০২৪ কোপা আমেরিকা-এর জন্য অতিথি হিসেবে যোগ্যতা অর্জন করেছে।
ডোন্ট থ্রো দ্য বেবি আউট উইথ দ্য বাথ ওয়াটার

"ডোন্ট থ্রো দ্য বেবি আউট উইথ দ্য বাথ ওয়াটার" হচ্ছে বাগধারা গত এমন এক ভাবের বহিঃপ্রকাশ যা দ্বারা বোঝানো হয় কোনো কিছু অপ্রয়োজনীয় মনে হওয়ায় তা অপসারণ করতে গিয়ে মুল্যবান এবং প্রয়োজনীয় কিছুকে মুছে ফেলা।
এই বাক্যের আক্ষরিক অর্থ হচ্ছে একাধিক মানুষ গোসল করার পরে, সেই পানি নোংরা হয়ে যায়। স্বাভাবিকভাবে সেই পানিকে ফেলে দিতে হয়। কিন্তু ফেলে দেওয়ার সময় কিছুটা সতর্ক থাকতে হয়। কারণ এমন হতে পারে সেই পানিতে মুল্যবান কোনো সম্পদ আছে, এমনকি ছোট বাচ্চাও হয়তো খেলা করছে। না দেখে সেই পানি ফেলে দিলে জীবন বিপর্যয়ও ঘটে যেতে পারে। তবে বাগধারাকে আক্ষরিক নয় ভাবগত অর্থ হিসেবে বিবেচনা করতে হয়। এক্ষেত্রে কিছুটা ভিন্নভাবে এ বাগধারার অর্থ করা যায়, কোন কিছুকে অগুরুত্বপূর্ণ মনে হওয়ায় তা মুছে দেওয়ার সময় জরুরী এবং গুরুত্বপূর্ণ কোনো কিছু মুছে যেতে পারে। যার পিছনে অনেকসময় অতিরিক্ত উৎসাহপ্রবণতা কাজ করে।
এই বাগধারাটি জার্মান বাগধারা "দাস কাইন্ড মিট ডেম বেড অসছুট্টেন" থেকে সংগৃহীত। ১৫১২ সালে থমাস মারনারের লেখা "নারেনবেসচোরাং" ("অজ্ঞানীকে বোকা বানানো") এ প্রথম পাওয়া যায়। পরবর্তীতে জার্মান এই প্রবাদটি মার্টিন লুথার, জোহান্স কেপলার, জোহান উলফ্যাং ভন গচে, অটো ফন বিসমার্ক, থমাস মান এবং গুণ্টার গ্রাসের লেখায় উঠে আসে।
টমাস কার্লাইল তার এক লেখায় পাঠকদের উদ্দেশ্য করে এই জার্মান প্রবাদ ব্যবহার করে বলেন, যেন দাসদের বিরুদ্ধে হওয়া এই অমানবিক আচরণ বন্ধ হওয়ার সংগ্রামে তারা যোগ দেয়। কিন্তু তা করতে গিয়ে দাসদের সাথে যেন কোনো অন্যায় বা তাদের ক্ষতি না হয়ে যায়।
আবুল হাসান ইস্পাহানি

মির্জা আবুল হাসান ইস্পাহানি (; ১৯০২-১৯৮১) ছিলেন একজন পাকিস্তানি রাজনীতিবিদ এবং কূটনীতিক যিনি মার্কিন যুক্তরাষ্ট্রে পাকিস্তানের রাষ্ট্রদূত হিসেবে কাজ করেছেন।
ইস্পাহানি ১৯০২ সালে চট্টগ্রামের পারসো - বাঙালি ইস্পাহানি পরিবারে জন্মগ্রহণ করেন। তিনি কেমব্রিজের সেন্ট জনস কলেজে শিক্ষা লাভ করেন। তিনি মাদ্রাজে ১৯৪১ সালের এপ্রিল মাসে অনুষ্ঠিত নিখিল ভারত মুসলিম লীগের বার-অ্যাট-ল শেষ করেন।
১৯৯০-এর দশকে, মির্জা আবুল হাসান ইস্পাহানির কনিষ্ঠ পুত্র মির্জা জিয়া ইস্পাহানি সুইজারল্যান্ড এবং ইতালিতে পাকিস্তানের রাষ্ট্রদূত হিসেবে দায়িত্ব পালন করেন এবং বর্তমানে প্রতিমন্ত্রীর মর্যাদায় রাষ্ট্রদূত এবং পিপিপির কো-চেয়ারম্যান আসিফের নির্দেশে বাংলাদেশ সফর করেন। তার নাতনি, ফারাহনাজ ইস্পাহানি, পাকিস্তানের পার্লামেন্টের সদস্য হিসেবে দায়িত্ব পালন করেছেন এবং মার্কিন যুক্তরাষ্ট্রে পাকিস্তানের প্রাক্তন রাষ্ট্রদূত হোসেন হাক্কানির স্ত্রী এবং তার দাদার মতো ওয়াশিংটনে একই বাড়িতে কিছু সময়ের জন্য বসবাস করেছেন।
তিনি ১৯৪৬ সালে ভারতীয় গণপরিষদের সদস্য হন এবং একই বছর "নিউইয়র্ক হেরাল্ড ট্রিবিউন" ফোরামে মুসলিম লীগের প্রতিনিধিত্ব করেন।
স্বাধীনতার পর, তিনি ১৯৪৭ সালে পাকিস্তান গণপরিষদের সদস্য হন। জনাব ইস্পাহানি জিন্নাহর ব্যক্তিগত প্রতিনিধি হিসাবে মার্কিন যুক্তরাষ্ট্র সফর করেন এবং সেপ্টেম্বর ১৯৪৭ থেকে ফেব্রুয়ারি ১৯৫২ পর্যন্ত মার্কিন যুক্তরাষ্ট্রে রাষ্ট্রদূত ছিলেন। তিনি ১৯৪৭ সালে ইউএনওতে পাকিস্তান বাণিজ্য ও উন্নয়ন বিষয়ক প্রতিনিধি দলের ডেপুটি লিডার ছিলেন। তিনি কাশ্মীর ইস্যুতে জাতিসংঘের নিরাপত্তা পরিষদে পাকিস্তান প্রতিনিধি দলের ভাইস চেয়ারম্যান ছিলেন এবং ১৯৫২ থেকে ১৯৫৪ সাল পর্যন্ত যুক্তরাজ্যে হাই কমিশনার ছিলেন। তিনি ১৯৫৪ থেকে ১৯৫৫ সাল পর্যন্ত ফেডারেল শিল্প ও বাণিজ্য মন্ত্রী ছিলেন। তিনি ১৯৭৩-৭৪ সালে আফগানিস্তানে রাষ্ট্রদূত ছিলেন।
তিনি বেশ কয়েকটি বই লিখেছেন যার মধ্যে রয়েছে:
এএসএম রিদওয়ানুর রহমান

মেজর জেনারেল এএসএম রিদওয়ানুর রহমান, এডাব্লিউসি, এএফডাব্লিউসি, পিএসসি, জি বাংলাদেশ সেনাবাহিনীর একজন দুই তারকা জেনারেল। তিনি বাংলাদেশ ইনস্টিটিউট অব পিস সাপোর্ট অপারেশন ট্রেনিং (বিপসট) এর কমান্ড্যান্ট হিসেবে দায়িত্ব পালন করেছেন। বিপসট-এ দায়িত্ব পালনের আগে তিনি বাংলাদেশ সেনাবাহিনীর ক্রীড়া নিয়ন্ত্রণ বোর্ডের সভাপতি ছিলেন।
রিদওয়ান ২১ ডিসেম্বর ১৯৯০ সালে ২৩তম বিএমএ লং কোর্সের মাধ্যমে বাংলাদেশ সেনাবাহিনীতে কমিশন লাভ করেন। তিনি ব্রিগেডিয়ার জেনারেল হিসেবে সেনা সদর দপ্তরে সামরিক প্রশিক্ষণ অধিদপ্তরের পরিচালক হিসেবে দায়িত্ব পালন করেছেন। তিনি জাতীয় অলিম্পিক একাডেমী কমিটির সদস্য ছিলেন। তার অধীনে BIPSOT বাংলাদেশ সশস্ত্র বাহিনী এবং ওরেগন ন্যাশনাল গার্ডের সাথে অংশীদারিত্বে "এক্সারসাইজ টাইগার লাইটনিং ২০২২" এর আয়োজন করে।
বিশ্বজিৎ দেবনাথ

বিশ্বজিৎ দেবনাথ বাংলাদেশ সুপ্রিম কোর্টের হাইকোর্ট বিভাগের একজন বিচারপতি।
দেবনাথের জন্ম ১ এপ্রিল ১৯৬৩ সালে। তিনি রাজশাহী বিশ্ববিদ্যালয় থেকে আইন বিষয়ে স্নাতক ও স্নাতকোত্তর করেছেন।
দেবনাথ ১০ মে ১৯৯২ সালে বাংলাদেশ বার কাউন্সিলে নিবন্ধিত হন। তিনি ১৯৯৭ সালের ১ ফেব্রুয়ারি হাইকোর্ট বিভাগের আইনজীবী হন 
৮ ফেব্রুয়ারি ২০০৯-এ, দেবনাথ বাংলাদেশের একজন ডেপুটি অ্যাটর্নি জেনারেল নিযুক্ত হন।
২০১৬ সালের অক্টোবরে, দেবনাথকে দুর্গা পূজার নিরাপত্তা নিশ্চিত করার জন্য মুন্সিগঞ্জ জেলায় পাঠানো হয়েছিল।
১ মার্চ ২০১৮ তারিখে দেবনাথ বাংলাদেশ সুপ্রিম কোর্টের আপিল বিভাগের একজন আইনজীবী হন।
২০২১ সালের এপ্রিলে, বাংলাদেশ নৌবাহিনীর একজন কর্মকর্তাকে লাঞ্ছিত করার জন্য আওয়ামী লীগের সংসদ সদস্য হাজী সেলিমের ছেলে এরফান সেলিমের শুনানিতে দেবনাথ রাষ্ট্রের প্রতিনিধিত্ব করেন।
দেবনাথ ৩০ জুলাই ২০২২ পর্যন্ত ডেপুটি অ্যাটর্নি জেনারেল হিসেবে দায়িত্ব পালন করেন তিনি ৩১ জুলাই হাইকোর্ট বিভাগের অতিরিক্ত বিচারপতি হিসেবে নিয়োগ পান। 
২০২৩ সালের মে মাসে, দেবনাথ এবং বিচারপতি শেখ হাসান আরিফ বাংলাদেশ হাইকোর্টের কর্মচারীদের টিপস বা গ্র্যাচুইটি গ্রহণ করতে নিষেধ করে একটি রায় দেন এবং এটি গ্রহণ করাকে দুর্নীতি হিসাবে গণ্য করা হবে।
মোঃ আলী রেজা

মোঃ আলী রেজা বাংলাদেশ সুপ্রিম কোর্টের হাইকোর্ট বিভাগের একজন বিচারপতি।
রেজা ১৯৬৪ সালের ২৩ জানুয়ারি জন্মগ্রহণ করেন তিনি রাজশাহী বিশ্ববিদ্যালয় থেকে আইনে স্নাতক এবং ঢাকা বিশ্ববিদ্যালয় থেকে আইনে স্নাতকোত্তর করেন।
রেজা ১৯৮৯ সালের ৩ এপ্রিল ঝিনাইদহ জেলা আদালতে আইনজীবী হিসেবে কর্মজীবন শুরু করেন। তিনি ২৭ মে ১৯৯৩ সালে হাইকোর্ট বিভাগের আইনজীবী হন
রেজা ১২ মে ২০১১ সালে বাংলাদেশের সুপ্রিম কোর্টের আপিল বিভাগের একজন আইনজীবী হন
রাষ্ট্রপতি মোহাম্মদ আবদুল হামিদ ৩১ জুলাই ২০২২ তারিখে রেজাকে হাইকোর্ট বিভাগের অতিরিক্ত বিচারপতি নিযুক্ত করেন। তিনি এবং অন্য দশজন নবনিযুক্ত বিচারক বাংলাদেশের প্রতিষ্ঠাতা রাষ্ট্রপতি শেখ মুজিবুর রহমানের প্রতি শ্রদ্ধা জানাতে গোপালগঞ্জ জেলার টুঙ্গিপাড়ায় যান।
রেজা এবং বিচারপতি ভীষ্মদেব চক্রবর্তী বাংলাদেশ পরিবেশ আইনজীবী সমিতির একটি আবেদনের পরিপ্রেক্ষিতে কক্সবাজার জেলায় একটি পাহাড় কেটে সাংবাদিকদের জন্য আবাসন প্রকল্পের নির্মাণ বন্ধ করতে বাংলাদেশ সরকারকে নির্দেশ দেন। ২০২৩ সালের আগস্টে, রেজা এবং বিচারপতি ভীষ্মদেব চক্রবর্তী দুর্নীতির বিষয়ে কুমিল্লা বিশ্ববিদ্যালয়ের উপাচার্য এএফএম আবদুল মঈনের একটি বক্তৃতার উপর একটি সংবাদ নিবন্ধ লেখার জন্য কুমিল্লা বিশ্ববিদ্যালয়ের ছাত্রের সাময়িক বরখাস্তের আদেশ স্থগিত করার আদেশ দেন। যায়যায়দিনের সংবাদদাতা এই ছাত্র ভাষণ সম্পর্কে একটি নিবন্ধ লিখেছিল। বিশ্ববিদ্যালয় দাবি করেছে যে এটি বানোয়াট।
রাজনৈতিক ভিত্তি

রাজনীতিতে ভিত্তি শব্দটি ভোটারদের একটি গোষ্ঠীকে বোঝায় যারা সর্বদা নির্বাচিত পদের জন্য একটি একক রাজনৈতিক দলের প্রার্থীদের সমর্থন করে। প্রতিটি প্রার্থীর নির্দিষ্ট মতামত নির্বিশেষে ভিত্তি ভোটাররা বিরোধী দলের প্রার্থীকে ভোট দেওয়ার সম্ভাবনা খুব কম। মার্কিন যুক্তরাষ্ট্রে এটি সাধারণত হয় কারণ দলের মনোনয়ন পেতে এবং এইভাবে ব্যালট অ্যাক্সেস নিশ্চিত করার জন্য উচ্চ-স্তরের প্রার্থীদের একটি দলের ভিত্তি হিসাবে মূল বিষয়গুলিতে একই অবস্থান রাখতে হবে। আইনসভা নির্বাচনের ক্ষেত্রে বেস (ভিত্তি) ভোটাররা প্রায়শই তাদের দলের প্রার্থীকে সমর্থন করতে পছন্দ করেন অন্যথায় আবেদনকারী প্রতিপক্ষের বিরুদ্ধে তাদের দলের সাধারণ সংখ্যাগরিষ্ঠতা অর্জনের সম্ভাবনাকে শক্তিশালী করার জন্য, যা সাধারণত একটি আইনসভায় ক্ষমতার আধিপত্যের প্রবেশদ্বার।
বাংলাদেশ দূতাবাস, রোম

রোমে বাংলাদেশের দূতাবাস হলো ইতালিতে গণপ্রজাতন্ত্রী বাংলাদেশের কূটনৈতিক মিশন। এটি ইতালির রোমের ইউআরে অবস্থিত। দূতাবাসটি মিলান, ভেনিস এবং নাপোলিতেও কনস্যুলেট-জেনারেল পরিচালনা করে থাকে। বর্তমানে ইতালিতে বাংলাদেশের রাষ্ট্রদূত হলেন মোহাম্মাদ মনিরুল ইসলাম।
শিশু চুম্বন

শিশু চুম্বন হল এমন একটি অভ্যাস যেখানে রাজনীতিবিদ এবং প্রার্থীরা পদের জন্য জনসমর্থন অর্জনের লক্ষ্যে বাচ্চাদের চুম্বন করেন। এটি সাধারণত করমর্দনের সাথে করা হয়।
"ব্যানার, ব্যাজ, প্যারেড, বারবিকিউ, [এবং] বিনামূল্যে পানীয়" এর মতো অন্যান্য কৌশলগুলির সাথে জ্যাকসোনিয়ান গণতন্ত্রের যুগে এই অনুশীলনটি মার্কিন যুক্তরাষ্ট্রে উদ্ভূত হয়েছিল বলে মনে হয়, যা ভোট পাওয়ার জন্য ব্যবহার করা হয়েছিল। ১৮৮৮ সালের "দ্য কসমোপলিটানের" একটি সংখ্যায় রাষ্ট্রপতি অ্যান্ড্রু জ্যাকসন সম্পর্কে একটি গল্প দেখানো হয়েছিল, যেখানে জ্যাকসন ১৮৩৩ সালে পূর্ব মার্কিন যুক্তরাষ্ট্র সফর করে মার্কিন যুদ্ধের সেক্রেটারি জন ইটনকে চুম্বন করার জন্য একটি শিশুকে উপহার দেন। ১৮৮৬ সালে "বেবিহুড" ম্যাগাজিন জানিয়েছে যে মার্কিন যুক্তরাষ্ট্রের বেশিরভাগ রাষ্ট্রপতি "শিশুদের চুম্বন একটি আনুষ্ঠানিক দায়িত্ব" হিসাবে গ্রহণ করেছেন। ১৮৯০-এর দশকে এলিজাবেথ ক্যাডি স্ট্যান্টন স্বাস্থ্যবিধি এবং শিশুদের অধিকারের ভিত্তিতে অনুশীলনের সমালোচনা করেছিলেন এবং এটি থেকে বিরত থাকার জন্য রাষ্ট্রপতি বেঞ্জামিন হ্যারিসনের প্রশংসা করেছিলেন।
সাংবাদিক এলিনর বার্কেট যুক্তি দেন যে অনুশীলনটি "প্রার্থীকে স্থিতিশীল এবং বিশ্বস্ত বলে পরামর্শ দেওয়ার জন্য ডিজাইন করা হয়েছে"। অনুশীলনটি বিশেষত মহিলাদের ভোট এবং সমর্থন জয়ের প্রচেষ্টার সাথে দৃঢ়ভাবে যুক্ত হতে পারে: ১৯২০ মার্কিন যুক্তরাষ্ট্রের রাষ্ট্রপতি নির্বাচনের সময় "দ্য নেশন" রিপোর্ট করেছে যে জেমস এম. কক্সের "অন্য মানুষের বাচ্চাদের চুম্বন করার ক্ষমতা যেন তিনি উপভোগ করেছেন" মহিলা ভোটারদের সাথে খুব কাছাকাছি"; ১৯৬১ সালে আমেরিকান রাজনীতির ব্রিটিশ পর্যবেক্ষক ডেভিড শিয়ার্স লেখার সময় উপসংহারে এসেছিলেন: "আমি মনে করি শিশু-চুম্বনের অর্থ মহিলাদের ভোটের প্রতি আবেদন জানানো। কিন্তু প্রত্যেক মহিলাই জানেন যে আপনি একটি শিশুকে ধরে না থাকলে তাকে চুম্বন করা বেশ কঠিন এবং এটি আপনার নিজের বাচ্চাকে ধরে রাখা যথেষ্ট ঝুঁকিপূর্ণ, অন্য কারোর কথা ছেড়ে দিন।"
রুহুল ইসলাম

রুহুল ইসলাম বাংলাদেশ সুপ্রিম কোর্টের আপিল বিভাগের অবসরপ্রাপ্ত বিচারপতি।
১৯৭৬ সালে সামরিক আইনের মাধ্যমে সুপ্রিম কোর্টকে দুই ভাগে ভাগ করা হয় এবং ইসলামকে হাইকোর্টের প্রধান বিচারপতি নিয়োগ করা হয়। তিনি ১৯৭৭ সালে সামরিক আইনের আদেশে আদালতগুলো আবার একীভূত করা পর্যন্ত সেই পদে দায়িত্ব পালন করেন।
১৯৭৮ সালের ৩০ ডিসেম্বর সামরিক শাসনের সময় প্রধান বিচারপতি কামালউদ্দিন হোসেন, বিচারপতি ফজলে মুনিম, রুহুল ইসলাম এবং কে এম সুবহান এক রায়ে জারি করেন যে সামরিক আইন ট্রাইব্যুনালের রায়কে কোনো আদালতে চ্যালেঞ্জ করা যাবে না। তবে বিচারপতি সুবহান এতে ভিন্নমত পোষণ করেন। ২০১২ সালের ডিসেম্বরে বাংলাদেশের সুপ্রিম কোর্টের রায়টি বাতিল করা হয়।
৩ মার্চ ১৯৭৯ তারিখে, বিচারপতি আবদুল মুমিত চৌধুরী, আহসান উদ্দিন চৌধুরী, দেবেশ ভট্টাচার্য, সিদ্দিক আহমেদ চৌধুরী এবং সৈয়দ এবি মাহমুদ হোসেনের সাথে তাকেও জেনারেল জিয়াউর রহমান সুপ্রিম কোর্ট থেকে অপসারণ করেন।
১৯৮১ সালে, ইসলাম জেনারেল মুহাম্মদ আবুল মঞ্জুর হত্যার তদন্তের নেতৃত্ব দেন যিনি বাংলাদেশের রাষ্ট্রপতি জিয়াউর রহমানকে হত্যার সাথে জড়িত থাকার অভিযোগ করেছিলেন।
বানৌজা মোংলা

বানৌজা মোংলা বাংলাদেশের দক্ষিণ-পশ্চিমাঞ্চলে অবস্থিত বাংলাদেশ নৌবাহিনীর একটি নৌ ঘাঁটি। এটি খুলনা শহর থেকে প্রায় ৭০ কিলোমিটার দক্ষিণে বাগেরহাট জেলার মোংলা উপজেলায় পশুর নদীর তীরে অবস্থিত।
সামরিক গুরুত্বের জন্য বনৌজা মোংলা, মোংলা বন্দর চ্যানেলে দেশের অর্থনীতির সুরক্ষার জন্য একটি গুরুত্বপূর্ণ ঘাঁটি হিসেবে কাজ করে।
পূর্ব পাকিস্তানে পাকিস্তানি সাধারণ নির্বাচন, ১৯৭০

পাকিস্তানের ৫ম জাতীয় পরিষদের ১৬৯ জন সদস্য নির্বাচনের জন্য সোমবার ৭ ডিসেম্বর ১৯৭০ তারিখে পূর্ব পাকিস্তান প্রদেশে সাধারণ নির্বাচন অনুষ্ঠিত হয়। জাতীয় পরিষদের ১৬৯ টি আসনের মধ্যে ১৬২ টি সাধারণ আসন এবং ৭ টি মহিলাদের জন্য সংরক্ষিত ছিল। আওয়ামী লীগ পাকিস্তানের ন্যাশনাল অ্যাসেম্বলিতে পূর্ব পাকিস্তানের ১৬৯ টি আসনের মধ্যে ১৬৭ টিতে জয়লাভ করে, বাকি দুইটি আসনের একটিতে পাকিস্তান ডেমোক্রেটিক পার্টি ও একটিতে স্বতন্ত্র প্রার্থী জয়লাভ করে।
মোট ভোটার ছিল ২৯,৪৭৯,৩৮৬ জন। প্রদানকৃত ভোটের সংখ্যা ছিল ১৭,০০৫,১৬৩ (৫৭.৬৮%), বৈধ প্রদানকৃত ভোট ছিল ১৬,৪৫৪,২৭৮টি।
কনুই বাম্প

কনুই বাম্প হল একটি অনানুষ্ঠানিক অভিবাদন যেখানে দুজন ব্যক্তি কনুই স্পর্শ করে। ২০০৬ সালের এভিয়ান ফ্লু ভীতি, ২০০৯ সালের সোয়াইন ফ্লু মহামারি, ২০১৪ সালের ইবোলা প্রাদুর্ভাব এবং কোভিড-১৯ মহামারির সময় যখন স্বাস্থ্য কর্মকর্তারা জীবাণুর বিস্তার কমাতে করমর্দন করার বিকল্প হিসাবে এটির ব্যবহারকে সমর্থন করেছিলেন তখন এই শুভেচ্ছার প্রতি আগ্রহ পুনর্নবীকরণ হয়েছিল। পরবর্তী মহামারি চলাকালীন, কর্তৃপক্ষ পরামর্শ দিয়েছিল যে এমনকি একটি কনুই বাম্পও খুব ঝুঁকিপূর্ণ ছিল এবং দূর থেকে শুভেচ্ছা জানানোর পরামর্শ দিয়েছিল।
অভিবাদন হিসাবে কনুই বাম্প কখনও কখনও ১৯৮০ এর দশকে শুরু হওয়া আরও সুপরিচিত ফিস্ট বাম্প থেকে উদ্ভূত বলে ধরে নেওয়া হয়। ডেভিড গ্রিমসের কনুই বাম্পের প্রথম লিখিত রেকর্ড   এই অনুমান সমর্থন করে। শাকিল ও'নিল ২০০৪ সালে মুষ্টির বাম্পের সাথে কনুই বাম্পের ডেরিভেটিভ প্রকৃতি প্রদর্শন করেছিলেন, যখন তিনি কোবে ব্রায়ান্টের অর্ধ-হৃদয় কনুই বাম্প দিয়ে অভিবাদন বাতিল করেছিলেন।
২০১২ এশিয়া কাপ ফাইনাল

২০১২ এশিয়া কাপের ফাইনাল ছিল ২০১২ এশিয়া কাপের ফাইনাল। যেটি ছিল একদিনের আন্তর্জাতিক ক্রিকেট টুর্নামেন্ট, যা ২২ মার্চ ২০১২ তারিখে ঢাকায় পাকিস্তান এবং বাংলাদেশের মধ্যে খেলা হয়েছিল। পাকিস্তান শেষ বলের থ্রিলারে বাংলাদেশকে স্তব্ধ করে ২০০০ সালের পর তাদের দ্বিতীয় এশিয়া কাপ শিরোপা অর্জন করেছে।
২০১২ এশিয়া কাপ ১১ মার্চ ২০১২ তারিখে শুরু হয়েছিল এবং বাংলাদেশ এটির আয়োজক ছিল। শের-ই-বাংলা জাতীয় ক্রিকেট স্টেডিয়ামে সবগুলো ম্যাচ অনুষ্ঠিত হয়। রাউন্ড-রবিন ফরম্যাটে চারটি পূর্ণ সদস্য জাতীয় দল একে অপরের সাথে খেলেছে। বাংলাদেশ ও শ্রীলঙ্কাকে হারিয়ে ফাইনালে উঠেছে পাকিস্তান এবং ভারত ও শ্রীলঙ্কাকে হারিয়ে ফাইনালে উঠেছে বাংলাদেশ।
উইকেটের পতন: ১-১৬ (জামশেদ, ৪.২ ওভার), ২-১৯ (ইউনিস, ৫.২ ওভার), ৩-৫৫ (মিশবাহ, ১৫.২ ওভার), ৪-৭০ (হাফিজ, ২১.২ ওভার), ৫-১২৯ (আজম, ৩৩.৩ ওভার), ৬-১৩৩ (উমর, ৩৪.৫ ওভার), ৭-১৭৮ (আফ্রিদি, ৪১.৩ ওভার), ৮-১৯৯ (গুল, ৪৪.৩ ওভার), ৯-২০৬ (আজমল ৪৫.৬ ওভার)
উইকেটের পতন: ১-৬৮ (নাজিমুদ্দিন, ১৬.৪ ওভার), ২-৬৮ (জহুরুল, ১৭.৫ ওভার), ৩-৮১ (তামিম, ২৩.১ ওভার), ৪-১৭০ (নাসির, ৪২.৩ ওভার), ৫-১৭৯ (সাকিব, ৪৩.৪ ওভার), ৬-১৯০ (রহিম, ৪৫.১ ওভার), ৭-২১৮ (মুর্তজা, ৪৭.৪ ওভার), ৮-২৩৩ (রাজ্জাক, ৪৯.৫)
করমর্দন

করমর্দন বা হ্যান্ডশেক হল একটি বিশ্বব্যাপী বিস্তৃত, সংক্ষিপ্ত অভিবাদন বা বিচ্ছেদ প্রথা যেখানে দুইজন ব্যক্তি একে অপরের মতো হাত ধরেন, বেশিরভাগ ক্ষেত্রে আঁকড়ে ধরা হাতের সংক্ষিপ্ত উপরে-নিচে নড়াচড়ার সাথে থাকে। করমর্দনের আশেপাশের প্রথা সংস্কৃতির জন্য নির্দিষ্ট। বিভিন্ন সংস্কৃতিতে করমর্দন করার সম্ভাবনা কম বা কম হতে পারে, বা কীভাবে বা কখন করমর্দন করবেন সে সম্পর্কে বিভিন্ন রীতি থাকতে পারে।
করমর্দন শান্তিপূর্ণ অভিপ্রায় প্রদর্শন হিসাবে প্রাগৈতিহাসিক থেকে উদ্ভূত হতে পারে, যেহেতু এটি দেখায় যে হাতে কোন অস্ত্র নেই। আরেকটি সম্ভাবনা হল যে এটি একটি শপথ বা প্রতিশ্রুতির প্রতি পারস্পরিক প্রতিশ্রুতির প্রতীকী অঙ্গভঙ্গি হিসাবে উদ্ভূত হয়েছিল: দুটি হাত একে অপরকে আঁকড়ে ধরা একটি বন্ধনের সীলমোহরের প্রতিনিধিত্ব করে। করমর্দনের প্রথম পরিচিত চিত্রগুলির মধ্যে একটি হল খ্রিস্টপূর্ব নবম শতাব্দীর একটি প্রাচীন অ্যাসিরীয় ত্রাণ যা অ্যাসিরীয় রাজা শালমানেসার তৃতীয় ব্যাবিলনীয় রাজা মারদুক-জাকির-শুমি প্রথমের সাথে একটি জোট বাঁধার জন্য হাত নাড়ছিলেন।
আর্কাইক গ্রীক, ইট্রুস্কান এবং রোমান অন্ত্যেষ্টিক্রিয়া এবং অ-অন্ত্যেষ্টিক্রিয়া শিল্পেও করমর্দনের চিত্র দেখা যায়। মুসলিম পণ্ডিতরা লিখেছেন যে করমর্দন করার রীতি ইয়েমেনের লোকেরা তাদের মধ্যে চালু করেছিল।
করমর্দনের আশেপাশে বিভিন্ন রীতি রয়েছে, সাধারণত এবং নির্দিষ্ট সংস্কৃতির জন্য নির্দিষ্ট:
করমর্দন সাধারণত সাক্ষাত, অভিবাদন, বিচ্ছেদ, অভিনন্দন, কৃতজ্ঞতা প্রকাশ বা ব্যবসা বা কূটনৈতিক চুক্তি সম্পূর্ণ করার সর্বজনীন চিহ্ন হিসাবে করা হয়। খেলাধুলায়, এটি ভাল খেলাধুলার লক্ষণ হিসাবেও করা হয়। এর উদ্দেশ্য বিশ্বাস, সম্মান, ভারসাম্য এবং সমতা প্রকাশ করা। যদি এটি একটি চুক্তি গঠনের জন্য করা হয়, তবে হাত বিচ্ছেদ না হওয়া পর্যন্ত চুক্তিটি আনুষ্ঠানিক হয় না।
স্বাস্থ্য সমস্যা বা স্থানীয় রীতিনীতি অন্যথায় নির্দেশ না দিলে, সাধারণত খালি হাতে করমর্দন করা হয়। এটা পরিস্থিতির উপর নির্ভর করে।
ঘর ওয়াপসি

ঘর ওয়াপসি বা ঘর বাপসি (, ) হচ্ছে ভারতে বিশ্ব হিন্দু পরিষদ (ভিএইচপি), রাষ্ট্রীয় স্বয়ংসেবক সঙ্ঘ (আরএসএস) সহ বিভিন্ন হিন্দুত্ববাদী সংগঠনদের দ্বারা আয়োজিত ইসলাম, খ্রিস্টধর্ম ইত্যাদি ধর্ম থেকে হিন্দুধর্ম ও শিখ ধর্মে ধর্মান্তরণের অনুষ্ঠান। ভারতের সমস্ত ব্যক্তি বংশগতভাবে হিন্দু এবং হিন্দুধর্মে ধর্মান্তরণ হচ্ছে পূর্বপুরুষদের "ঘরে ফেরত", হিন্দুত্ববাদীদের এই ধারণা এই শব্দে নিহিত।
বিশ্ব হিন্দু পরিষদ ও রাষ্ট্রীয় স্বয়ংসেবক সঙ্ঘ তেলেঙ্গানা, অন্ধ্রপ্রদেশ, কেরল, গোয়া, তামিলনাড়ু ও পাঞ্জাবে একাধিক ঘর ওয়াপসি অনুষ্ঠান আয়োজন করেছিল। "ইন্ডিয়ান এক্সপ্রেস"-এর একটি প্রতিবেদন অনুযায়ী, তফসিলি জাতির মাঁঝি পরিবারসমূহ ধর্মান্তরণের আগে শিক্ষা ও স্বাস্থ্য সহ ভাল পরিকাঠামোর দাবি করেছিলেন।
ঘর ওয়াপসি প্রকল্পের অধীনে ২০১৪ সালের জুলাই থেকে ডিসেম্বরের মধ্যে অন্ধ্রপ্রদেশ ও তেলেঙ্গানার ৮,০০০ জনের বেশি ব্যক্তি হিন্ধুধর্মে ধর্মান্তরিত হয়েছিলেন। বিশ্ব হিন্দু পরিষদের এক আধিকারিকের কথা অনুযায়ী, একটি ঘর ওয়াপসি ঘটনায় হায়দ্রাবাদে ১,২০০ জন ব্যক্তি হিন্দুধর্মে ধর্মান্তরিত হয়েছিলেন। অক্টোবর ২০১৯-এ ৫০০ জন খ্রিস্টান দলিতদের হিন্দু হওয়ার জন্য আবেদন করা হয়েছিল এবং তাঁরা পুনরায় গির্জায় না যাওয়ার শপথ নিয়েছিলেন।
এপ্রিল ২০১৭-এ রাষ্ট্রীয় স্বয়ংসেবক সঙ্ঘের "খ্রিস্টানমুক্ত" ব্লক প্রচারের অধীনে ঝাড়খণ্ডের অড়কিতে লক্ষণ সিংহ মুণ্ডার নেতৃত্বে কমপক্ষে ৫৩টি আদিবাসী খ্রিস্টান পরিবারদের হিন্দুধর্মে ধর্মান্তরিত করা হয়েছিল। এছাড়া, কোচাসিন্ধ্রি গ্রামে কমপক্ষে সাতটি অন্যান্য খ্রিস্টান পরিবার শুদ্ধিকরণ অনুষ্ঠানে অংশ নিয়েছিল।
মার্চ ২০২১-এ গাড়োয়া জেলার ১৮১ জন খ্রিস্টানদের আদিবাসী সরনা ধর্মে ধর্মান্তরিত করা হয়েছিল।
২০১৫ সালে পশ্চিমবঙ্গের বীরভূম জেলার ১০০টির বেশী আদিবাসী খ্রিস্টানদের হিন্দুধর্মে ধর্মান্তরিত করা হয়েছিল।
১৫ ফেব্রুয়ারি ২০১৮-এ তপন ঘোষের নেতৃত্বে হিন্দু সংহতি সংগঠন একটি মুসলিম পরিবারের ১৬ জন সদস্যদের নিয়ে একটি ঘর ওয়াপসি আয়োজন করেছিল, যেখানে তাঁদের "পুনরায় হিন্দুধর্মে ধর্মান্তরিত করা হয়েছিল"।
২০১৪ সালে ঘর ওয়াপসি সাধারণ আলোচনার বিষয় হয়েছিল। ভারতীয় জনতা পার্টির (বিজেপি) নেতা যোগী আদিত্যনাথ দাবি করেছেন যে এই প্রচার চলতে থাকবে যতক্ষণ না দেশে অন্য ধর্মে ধর্মান্তরণ নিষিদ্ধ করা হবে। সঙ্ঘ পরিবারের মতো হিন্দুত্ববাদীদের মত অনুযায়ী, এই প্রক্রিয়াটি হচ্ছে সেইসব খ্রিস্টান ও মুসলিমদের "পুনঃধর্মান্তরণ" যাঁরা আগে ধর্মান্তরিত হয়েছিলেন। এই প্রক্রিয়াকে ধর্মান্তরণের জায়গায় "শুদ্ধিকরণ" হিসেবে দেখা হয়েছে, যেহেতু তাদের মত অনুযায়ী, ঘর ওয়াপসির মাধ্যমে অন্য ধর্মের লোকেরা তাঁদের "প্রকৃত" ধর্মে ফিরে যাচ্ছেন।
ধর্মনিরপেক্ষ সংগঠন ও রাজনৈতিক দল ঘর ওয়াপসির প্রতি সমালোচনামূলক, যখন রাজ্যের সাহায্যে ঘর ওয়াপসি আয়োজন করা হয়। তাদের মত, এটি দেশের ধর্মীয় স্বাধীনতাকে বিপদের ফেলে দিচ্ছে।
নিক্ষেপিত চুম্বন

একটি বায়ু চুম্বন, প্রস্ফুটিত চুম্বন, উড়ন্ত চুম্বন বা নিক্ষেপিত চুম্বন হল একটি আচার বা সামাজিক অঙ্গভঙ্গি যার অর্থ মূলত চুম্বনের অনেক রূপের মতই। বায়ু চুম্বন হল চুম্বনের একটি ভান: ঠোঁটগুলিকে চুম্বনের মতো ধাক্কা দেওয়া হয়, কিন্তু আসলে অন্য ব্যক্তির শরীর স্পর্শ না করে। কখনও কখনও, বায়ু চুম্বন গাল থেকে গাল স্পর্শ অন্তর্ভুক্ত. এছাড়াও, অঙ্গভঙ্গি "mwah" শব্দ দ্বারা অনুষঙ্গী হতে পারে। অনম্যাটোপোইক শব্দ mwah (অর্থাৎ "চুম্বনের শব্দের উপস্থাপনা") ওয়েবস্টারের অভিধানে প্রবেশ করেছে।
অক্ষর ব্লক ইউনিকোড ১এফ৬১৮ কম্পিউটার স্ক্রীনে " ফেস থ্রো একটি কিস ইমোজি 😘" প্রদান করে।
পাশ্চাত্য সংস্কৃতিতে একটি প্রতীকী চুম্বন ঘন ঘন হয়। একটি চুম্বন আঙ্গুলের ডগায় চুম্বন করে এবং তারপর আঙ্গুলের ডগায় ফুঁ দিয়ে প্রাপকের দিকে নির্দেশ করে অন্যকে "ফুঁ" দেওয়া যেতে পারে। এটি স্নেহ প্রকাশ করতে ব্যবহৃত হয়, সাধারণত যখন বিচ্ছেদ হয় বা যখন অংশীদাররা শারীরিকভাবে দূরে থাকে তবে একে অপরকে দেখতে পারে। প্রস্ফুটিত চুম্বনও ব্যবহার করা হয় যখন একজন ব্যক্তি একটি বৃহৎ জনতা বা দর্শকদের কাছে স্নেহ প্রকাশ করতে চান। "ফ্লাইং কিস" শব্দটি ভারতে একটি প্রস্ফুটিত চুম্বন বর্ণনা করতে ব্যবহৃত হয়।
উত্তর আমেরিকা এবং উত্তর আমেরিকা দ্বারা প্রভাবিত বেশিরভাগ পশ্চিমা দেশগুলিতে, বায়ু চুম্বন কখনও কখনও গ্ল্যামার মডেল এবং অন্যান্য সেলিব্রিটিদের সাথে যুক্ত হয়। এটি একটি পরিবর্তিত গালে চুম্বন, যার মধ্যে গালের কাছাকাছি বাতাসে চুম্বন করা হয়, গাল ঠোঁটে স্পর্শ করুক বা না করুক।
ইন্দোনেশিয়া এবং মালয়েশিয়ায় সম্মানজনক অভিবাদনের একটি ঐতিহ্যবাহী রূপ হিসাবে একজন প্রবীণের হাতে বায়ু-চুম্বন করা সাধারণ। একজনের ঠোঁট তাড়া করার পরিবর্তে, অল্পবয়সী ব্যক্তি তার কপালে হাত দেওয়ার আগে তার নাক দিয়ে হাতের উপর নরমভাবে শ্বাস ছাড়ে।
ফিলিপাইনে প্রবীণ আত্মীয়রা ঐতিহ্যগতভাবে ছোট আত্মীয়ের গালে একইভাবে চুম্বন করে, যখন ছোট আত্মীয়ের গালটি কাছে আনা হয় তখন নাক দিয়ে আলতো করে শ্বাস ছাড়ে।
আমাকে চুম্বন করুন, আমি আইরিশ

আমাকে চুম্বন করুন, আমি আইরিশ সেন্ট প্যাট্রিক দিবসের সাথে যুক্ত একটি সাধারণ বাক্যাংশ। এটি প্রায়ই টি-শার্টে প্রদর্শিত হয়। এটি ব্লার্নি স্টোনের কিংবদন্তি থেকে উদ্ভূত হয়েছে যা বিশ্বাস করা হয় যে যারা এটিকে চুম্বন করে তাদের ভাগ্য এবং বাগ্মীতা নিয়ে আসে।
কাঠিয়াবাবা কা স্থান, বৃন্দাবন

কাঠিয়াবাবা কা স্থান  ভারতের উত্তর প্রদেশের, মথুরা জেলার, বৃন্দাবন গুরুকুল রোডে অবস্থিত। এই আশ্রমের স্থাপত্যশৈলী এবং সৌন্দর্য পূর্ণনকশা বহু প্রচীনযুগের কাঠিয়াবাবা স্থাপত্য নির্দশন। এই মন্দিরটি নিম্বার্ক সম্প্রদায়ের প্রধান মন্দির এবং কাঠিয়াবাবা কা স্থান (হেড ওয়াটার) নামে সুপরিচিত। এই মন্দির থেকেই বিশ্বের সকল দেশের নিম্বার্ক মন্দির ও আশ্রম পরিচালিত হয়।
শ্রীশ্রী কাঠিয়াবাবা কা স্থান ভারতের উত্তর প্রদেশ, মথুরা জেলা, বৃন্দাবনের প্রাণ কেন্দ্র গুরুকুল রোড অবস্থিত। নিম্বার্ক সম্প্রদায়ের বাংলার প্রথম নিম্বার্ক মহন্ত, কুম্ভ মেলার সাবেক প্রেসিডেন্ট, ওরফে তারাকিশোর চৌধুরীর/শ্রীশ্রী ১০৮ স্বামী সন্তদাস কাঠিয়াবাবা গুরুদেবের সঙ্গে তিনি অনেক বার ব্রজ পরিক্রমায় গেছলেন এবং সব সময় তিনি গুরুদেবের সুবিধা-অসুবিধার প্রতি লক্ষ্য রাখতেন। ছিন্নু সিং যে জমিটি শ্রীশ্রী কাঠিয়া বাবাজী মহারাজকে দান করেছিলেন সেখানে গুরুদেবের জন্য একটি আশ্রম তৈরী করার পরিকল্পনা শ্রী তারা কিশোর চৌধুরী করলেন। গুরুদেবের অনুমতি নিয়ে তিনি একটি বৃহৎ আশ্রমের নির্মাণ করতে লাগলেন। তিনি কলকাতা থেকে অর্থ পাঠাতেন এবং শ্রীশ্রী কাঠিয়া বাবাজী মহারাজের তত্ত্বাবাধানে বৃন্দাবনে “কাঠিয়াবাবা কা স্থান” তৈরী হতে লাগল। কিন্তু আশ্রম সম্পূর্ণ হওয়ার পূর্বেই শ্রীশ্রী কাঠিয়া বাবাজী মহারাজ মর্ত্য দেহ লীলা সম্বরণ করে ব্রহ্মলীন হয়ে গেলেন। তাঁর গুরুদেবের দেহাবসানের পরও শ্রী তারাকিশোর আশ্রম তৈরী করার কাজটি অব্যাহত রাখলেন। বরং তাঁকে এই কাজটি সম্পূর্ণ করার জন্য প্রায় বত্রিশ হাজার টাকা ঋণ করতে হয়েছিল। কিন্তু শ্রীশ্রী গুরুদেবের কৃপায় সেই ঋণ তিনি অল্প সময়ের মধ্যে শোধ করে দিলেন। ১৯০১ খ্রীষ্টাব্দে এই আশ্রমটি নিজ হস্তে পূর্ণনির্মাণ করেছিলেন। এই আশ্রমটি শুধু বৃন্দাবন নয় শুধু ভারত বর্ষে নয় তথা সারা বিশ্বের বিভিন্ন প্রান্ত থেকে হিন্দুধর্ম নিম্বার্ক সম্প্রদায়ের ভক্তবৃন্দ ও অনুসারীদের প্রার্থনা স্থল। প্রতিষ্ঠা লঙ্ঘন থেকেই আশ্রমটি হিন্দুধর্মালম্বী সাধু-বৈষ্ণব, ভক্তগণের সাধন-ভজন অনেক ইতিবাচক প্রভাব ফেলে। আজ পর্যন্ত হিন্দুধর্মের ঐতিহ্য ও ইতিহাস বহন করে চলছে এই আশ্রমটি।
ভগবান পরমেশ্বর শ্রীকৃষ্ণ জন্মাষ্টমী তিথি, রাধা রাণীর জন্মাষ্টমী তিথি, নিম্বার্ক জয়ন্তী মহোৎসব, রামদাস কাঠিয়াবাবার আবির্ভাব ও তিরোভাব মহোৎসব,সন্তদাস কাঠিয়াবাবার আবির্ভাব ও তিরোভাব মহোৎসব, ধনঞ্জয় দাস কাঠিয়াবাবার আবির্ভাব ও তিরোভাব মহোৎসব, বর্তমান আর্চায্য শ্রীশ্রী ১০৮ স্বামী রাসবিহারীদাস কাঠিয়াবাবার আবির্ভাব মহামহোৎসব, চন্দন যাত্রা, রথযাত্রা মহোৎসব, দোলযাত্রা, রাসযাত্রা।
আশ্রমটি বর্তমান পরিচালনা ও দিক নির্দেশনা করেন নিম্বার্ক সম্প্রদায়ের ৫৭তম আচার্য্য ব্রজবিদেহী শ্রীমহন্ত অনন্ত শ্রীবিভূষিত শ্রীশ্রী ১০৮ স্বামী রাসবিহারীদাস কাঠিয়াবাবা মহারাজ এবং আশ্রমের নিজস্ব পরিচালনা কমিটি রয়েছেন।
অনন্তকালের ভোর

অনন্তকালের ভোর () ইরানের ইসলামী পন্ডিত জাফর সোবহানীর লেখা ইসলামের শেষ নবী মুহাম্মাদের একটি সিরাত ও জীবনীগ্রন্থ। বইটি ইরানের বোস্তান প্রকাশনালয় কর্তৃক ২০০৫ সালে প্রকাশিত হয়। বইটি মূলত ফার্সি ভাষায় লেখা হয়েছিলো পরবর্তীতে ইংরেজি, উর্দু, বাংলা, আরবিসহ (سيد المرسلين) আরো কিছু ভাষায় অনুবাদ করা হয়েছে। বইটি ২০১৩ সালে তাহরিকে তারসিলে কোরআন কর্তৃক Who is Muhammad নামে ইংরেজি ভাষায় অনূদিত হয়েছে। বইটি লেখার পরেই ইরানে বইটি দ্রুত জনপ্রিয়তা লাভ করে এবং ২০০৬ ইসলামের ইতিহাস বিভাগে ২০০৬ সালে ইরানের বুক অফ দ্য ইয়ার পুরস্কার লাভ করেছিলো।
বইটি বিভিন্ন মনোভাবের মধ্যে তুলনা করে। এটি শুধুমাত্র মুহাম্মদের জীবন সম্পর্কে কথা বলে না বরং বিভিন্ন মনোভাব নিয়েও আলোচনা করে। বইটিতে সাবলীল ভাষায় ইসলামের সবচেয়ে মৌলিক ঐতিহাসিক দলিল থেকে মুহাম্মাদের জীবনের গুরুত্বপূর্ণ ও প্রয়োজনীয় ঘটনা বর্ণনা করা হয়েছে। লেখক ঘটনাগুলো বিশ্লেষণ করে সেগুলোর আপত্তি ও সন্দেহের জবাব দিয়েছে। এছাড়াও রাসুলের জীবনী থেকে শিক্ষামূলক ঘটনা আলোচনা করেছেন। বইটিতে প্রাচ্যদের অভিপ্রায়, সন্দেহ ও ইচ্ছা নিয়ে বিস্তৃত আলোচনা করা হয়েছে। এই বইটিতে প্রাক-ইসলামী আরব ও আরব উপদ্বীপের জীবন পরিস্থিতি, ইসলামের নবীর পূর্বপুরুষ, জন্ম, যৌবন, মিশন এবং নবীর হিজরতের প্রথম থেকে একাদশ বছরের ঘটনাবলী বিশ্লেষণ সহ উপস্থাপন ও ব্যাখ্যা করা হয়েছে।
বইটি স্থানীয় ইরানে বার্তা বা দ্য মেসেজ নামেও পরিচিত। ২০০৫ সালে বইটি প্রকাশিত হবার পরেই সেই বছর বইটি বর্ষসেরা উপাধি লাভ করে। এবং বইটি বর্তমানে ৩২ বার পুনর্মুদ্রিত হয়েছে এবং ইরানের ইসলাম প্রচার অফিস থেকে ৩২তম সংস্করণ প্রকাশ করেছে বইটি দুটি খণ্ডে ৬৫টি অধ্যায়ে প্রকাশিত হয়েছে। ২০০৮ সালে সিমার বিদেশী ডেপুটির বৃহত্তম অ্যানিমেশন প্রকল্প "লাস্ট এনভয়" এই বইটির উপর ভিত্তি করে তৈরি নূর বুক রিডার সফটওয়্যারেও প্রকাশিত করেছে। বইটি ২০০৫ সালে বর্ষসেরা এবং ইরানের বছরের ২৪তম জনপ্রিয় বই হিসাবে নির্বাচিত হয়েছে।
প্রধান তাপ কর্মকর্তা

প্রধান তাপ কর্মকর্তা, বা চিফ হিট অফিসার (সংক্ষেপে:সিইচও), একটি মিউনিসিপ্যাল সরকারী কর্মচারী যা তাপপ্রবাহ বিপদের মোকাবেলা এবং শহুরে তাপের প্রভাব হ্রাস করার দিকে মনোনিবেশ করেন।
বেশিরভাগ প্রধান তাপ কর্মকর্তারা শহর, কাউন্টি এবং স্থানীয় সরকারের অন্যান্য রূপে নিয়োগ করা হয়। ২০২০ এর দশকের গোড়ার দিকে এই পদটি সৃষ্টি হয়েছিল, গরম জলবায়ুর বেশ কয়েকটি শহরের ছায়া বৃদ্ধি, শীতলকরণ কেন্দ্রের সরবরাহ, গাছ লাগানো এবং তাপ বিরোধী কাজের সমন্বয় করে জলবায়ু পরিবর্তনের ক্রমবর্ধমান প্রভাবগুলি হ্রাস করার চেষ্টা করার জন্য প্রধান তাপ কর্মকর্তা নিয়োগ করা হয়েছিলো। লস অ্যাঞ্জেলেস, মিয়ামি-ডেড কাউন্টি, মেলবোর্ন, অ্যাথেন্স এবং ফ্রিটাউনে প্রাথমিক তাপ কর্মকর্তার পদ তৈরি করা হয়েছিল। পদগুলি তৈরির উদ্যোগটি আটলান্টিক কাউন্সিলের অ্যাড্রিয়েন আরশট-রকফেলার ফাউন্ডেশন রেসিলিয়েন্স সেন্টার দ্বারা সংগঠিত হয়েছিল।
এলেনি মিরিভিলি জাতিসংঘের বর্তমান মানব বসতি কর্মসূচির প্রধান তাপ কর্মকর্তা এবং এথেন্স শহরের প্রধান স্থিতিস্থাপকতা কর্মকর্তা।
ঐতিহাসিক ভারতীয় গ্রন্থের তালিকা

এই নিবন্ধে প্রাচীন ভারতে লেখা বই এবং অন্যান্য কাজের নাম এক জায়গায় ধরার চেষ্টা করা হয়েছে। এই তালিকার উদ্দেশ্যে, আমরা মুঘল যুগ পর্যন্ত ভারতে রচিত সমস্ত বইকে 'প্রাচীন বই' বলে বিবেচনা করি।
প্রতিটি সংগ্রহ বইয়ের একটি সেট প্রতিনিধিত্ব করে যা সম্মিলিতভাবে সংগ্রহের নামে পরিচিত। বইয়ের তালিকায় (সংগ্রহের সারণীর নীচে দেখানো হয়েছে), প্রতিটি বই এটি যে সংগ্রহের (যদি তা করে) তাও উল্লেখ করে।
২০২৩ পুরুষ উপসাগর টি২০আই চ্যাম্পিয়নশিপ

২০২৩ পুরুষ উপসাগর টি২০আই চ্যাম্পিয়নশিপ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের সেপ্টেম্বর মাসে কাতারে অনুষ্ঠিত হয়। টুর্নামেন্টে স্বাগতিক কাতারের সঙ্গে অংশগ্রহণ করে ওমান, কুয়েত, বাহরাইন, সংযুক্ত আরব আমিরাত ও সৌদি আরব। টুর্নামেন্টের ম্যাচসমূহ দোহার ওয়েস্ট এন্ড পার্ক আন্তর্জাতিক ক্রিকেট স্টেডিয়ামে অনুষ্ঠিত হয়। টুর্নামেন্টটি কাতার, কুয়েত ও সৌদি আরব দলের জন্য ২০২৩ আইসিসি পুরুষ টি২০ বিশ্বকাপ বাছাইপর্ব এ টুর্নামেন্টের প্রস্তুতি হিসেবে গণ্য হয়।
টুর্নামেন্টের ফাইনালে সংযুক্ত আরব আমিরাতকে পরাজিত করে বিজয়ী হয় ওমান।
কুয়েত দলে ইলিয়াস আহমেদ ও বিলাল তাহিরকে রিজার্ভ খেলোয়াড় হিসেবে রাখা হয়।
 ফাইনালে উত্তীর্ণ
রাজঘাট সমাধি পরিসর

রাজঘাট হল ভারতের দিল্লিতে অবস্থিত একটি স্মৃতিসৌধ কমপ্লেক্স। স্মৃতিসৌধটি প্রথমে মহাত্মা গান্ধীকে উৎসর্গ করা হয় যেখানে ৩১ জানুয়ারি ১৯৪৮ সালে তার দাহস্থান চিহ্নিত করার জন্য একটি কালো মর্মরের মঞ্চ নির্মাণ করা হয় এবং এর এক প্রান্তে চিরন্তন শিখা রয়েছে। দিল্লির চক্রপথ তথা দাপ্তরিকভাবে পরিচিত মহাত্মা গান্ধী সড়কে অবস্থিত জায়গাটিতে যেতে একটি পাথরের ফুটপাথ ধরে প্রাচীরের ঘেরের দিকে যেতে হয় যায় যেখানে স্মৃতিসৌধ অবস্থিত। পরে জওহরলাল নেহেরু, লাল বাহাদুর শাস্ত্রী, ইন্দিরা গান্ধী, রাজীব গান্ধী, চৌধুরী চরণ সিং ও অটল বিহারী বাজপেয়ী সহ অন্যান্য বিশিষ্ট ব্যক্তিদের বিভিন্ন স্মৃতিচিহ্ন অন্তর্ভুক্ত করার জন্য এই স্মৃতিসৌধ কমপ্লেক্স প্রসারিত করা হয়।
রাজঘাট হলো আক্ষরিকভাবে ইংরেজি বাক্যাংশ "রয়্যাল স্টেপস"-এর অনুবাদ। এই বাক্যাংশের "রাজকীয়" শব্দের মাধ্যমে স্থানটির গুরুত্বের প্রতি ইঙ্গিত করা হয় ও "ধাপ" দ্বারা যমুনা নদীর তীর থেকে আরোহণ নির্দেশ করে।
রাজঘাট পুরান দিল্লির শাহজাহানাবাদের দরিয়াগঞ্জের পূর্বে যমুনা নদীর পশ্চিম তীরে অবস্থিত একটি ঐতিহাসিক ঘাটের একটি অবস্থানের নাম ছিলো।
প্রারম্ভকালে মহাত্মা গান্ধীকে এই স্মৃতিসৌধ উৎসর্গ করা হয় যেখানে তার দেহাবশেষ ৩১ জানুয়ারি ১৯৪৮ সালে দাহ করা হয়েছিল। এটি একটি কালো মর্মরের মঞ্চ দ্বারা গঠিত যার এক প্রান্তে চিরন্তন শিখা রয়েছে। একটি পাথরের ফুটপাথ সেখানের প্রাচীর ঘেরের দিকে নিয়ে যায় যেখানে স্মৃতিসৌধ অবস্থিত। পরে রাজঘাটের আশেপাশে বিভিন্ন নেতাদের জন্য আরও কয়েকটি সমাধি অন্তর্ভুক্ত করার জন্য এই স্মৃতিসৌধ কমপ্লেক্স প্রসারিত করা হয়। মূলত ভারত সরকারের সাথে উদ্যানপালন কার্যক্রমের পরিদর্শক অ্যালিক পার্সি-ল্যাঙ্কাস্টার দ্বারা যৌথভাবে এই স্মারকগুলোর সৌন্দর্যবর্ধন ও বৃক্ষরোপণ সঞ্চালিত হয়েছিলো।
২০০০ সালে বাজপেয়ীর অধীনে ভারত সরকার বিভিন্ন নেতাদের জন্য পৃথক স্মৃতিসৌধ তৈরি না করার সিদ্ধান্ত নেয় কেননা ইতোমধ্যে বিদ্যমান স্মৃতিসৌধগুলো দিল্লিতে ২৪৫ একরেরও বেশি মূখ্য জমি দখল করেছে।
মহান নেতা ও সুপরিচিত ব্যক্তিত্বসহ মোট ১৮ জন সদস্যকে এই স্মৃতিসৌধে দাহ করা হয়েছে। এখানে এর তালিকা নীচে দেওয়া হল:
স্মৃতিসৌধে ব্যবহৃত কঠিন উপকরণগুলো গান্ধীয় স্থাপত্যের প্রকৃতি সম্পর্কে কয়েকটি প্রশ্ন উত্থাপন করেছিলো যেখানে রাজঘাটের স্থাপত্য ও গান্ধীবাদী স্বল্পমূল্যের আবাসন স্থাপত্যের মধ্যে একটি সুস্পষ্ট পার্থক্য পাওয়া গেছে।
পি. ভি. নরসিংহ রাও ভারতের নবম প্রধানমন্ত্রী ছিলেন। তিনি ২৪ ডিসেম্বর ২০০৪ সালে দিল্লির অখিল ভারতীয় আয়ুর্বিজ্ঞান সংস্থানে মারা যান। তার পরিবার দিল্লির রাজঘাটে মৃতদেহ দাহ করতে চেয়েছিলো। কিন্তু অভিযোগ করা হয় যে তৎকালীন কংগ্রেস সভানেত্রী সোনিয়া গান্ধী ও তার সহযোগী আহমদ পটেল যেন তা নয় হয় সেটা নিশ্চিত করেছিলেন এবং তার দেহ হায়দ্রাবাদে স্থানান্তরিত হয় যেখানে তার শেষকৃত্য সম্পন্ন হয়েছিলো। তার মৃত্যুর প্রায় দশ বছর পর ২০১৫ সালে নরেন্দ্র মোদী নেতৃত্বাধীন বিজেপি সরকারের নির্দেশে অবশেষে স্মৃতিস্থলে তার একটি স্মৃতিস্তম্ভ তৈরি করা হয়।
আনসান গ্রিনার্স ফুটবল ক্লাব

আনসান গ্রিনার্স ফুটবল ক্লাব (, ; সাধারণত আনসান গ্রিনার্স এফসি এবং সংক্ষেপে আনসান গ্রিনার্স নামে পরিচিত) হচ্ছে আনসান ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০১৭ সালে প্রতিষ্ঠিত হয়েছে। ৩৫,০০০ ধারণক্ষমতাবিশিষ্ট আনসান ওয়া~ স্টেডিয়ামে "সবুজ নেকড়ে" নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় লিম জং-হন এবং সভাপতির দায়িত্ব পালন করছেন আনসানের মেয়র। বর্তমানে দক্ষিণ কোরীয় মধ্যমাঠের খেলোয়াড় কিম ইয়ং-নাম এই ক্লাবের অধিনায়কের দায়িত্ব পালন করছেন।
লি সুং-বিন, লি ইন-জে, জাং হিউক-জিন, রাউল তারাগোনা এবং চোই গন-জুর মতো খেলোয়াড়গণ আনসান গ্রিনার্সের জার্সি গায়ে মাঠ কাঁপিয়েছেন।
২০১৭ মৌসুমে, পেশাদার ফুটবল ক্লাব হিসেবে প্রথম মৌসুমে আনসান গ্রিনার্স দক্ষিণ কোরিয়ার পেশাদার ফুটবল ক্লাবগুলোর মধ্যকার আয়োজিত দক্ষিণ কোরীয় ফুটবল লিগ পদ্ধতির তৎকালীন দ্বিতীয় স্তরের পেশাদার ফুটবল লিগ কে লিগ চ্যালেঞ্জে প্রতিদ্বন্দ্বিতা করেছিল; লি হুং-সিলের অধীনে উক্ত মৌসুমে আনসান গ্রিনার্স ৭ জয় এবং ১২ ড্রয়ে সর্বমোট ৩৩ পয়েন্ট অর্জন করে ২০১৭ কে লিগ চ্যালেঞ্জের সামগ্রিক পয়েন্ট তালিকায় ৯ম স্থান অর্জন করেছিল। কে লিগ চ্যালেঞ্জের উক্ত মৌসুমে উরুগুয়েয়ীয় আক্রমণভাগের খেলোয়াড় রাউল তারাগোনা ১৫টি গোল করে আনসান গ্রিনার্সের হয়ে সর্বোচ্চ গোল করেছিলেন।
কৃষ্ণনগর সিটি–করিমপুর রেলপথ

কৃষ্ণনগর সিটি–করিমপুর রেলপথ হল প্রায় ৮০ কিমি দীর্ঘ প্রস্তাবিত ব্রডগেজ রেলপথ। এই রেলপথটি ভারতীয় অঙ্গরাজ্য পশ্চিমবঙ্গের নদিয়া জেলার কৃষ্ণনগর সিটি জংশনকে করিমপুরের সঙ্গে সংযুক্ত করবে, এছাড়াও পরবর্তী পর্যায়ে মুর্শিদাবাদ জেলার জলঙ্গি পর্যন্ত সম্প্রসারিত করার পরিকল্পনা রয়েছে। রেলপথটি ১৪ নং রাজ্য সড়কের সমান্তরালে অগ্রসর হবে, এবং এটি পূর্ব রেলের শিয়ালদহ রেলওয়ে বিভাগের একটি নতুন রেলপথ হিসাবে নির্মিত হবে।
কৃষ্ণনগর সিটি জংশনের সঙ্গে তেহট্ট ও ডোমকোল মহকুমার রেল সংযোগ স্থাপনের প্রথম প্রচেষ্টা ব্রিটিশ ভারতে শুরু হয়েছিল। ইস্ট বেঙ্গল স্টেট রেলওয়ের এম রেডিস ও ক্যাপ্টেন ম্যাগনিয়াক ১৯০৫ সালে সমীক্ষা পরিচালনা করার সময় আনুমানিক ১৮,৪১,৫৬০ টাকা ব্যয় সহ ২৬ টি স্টেশনের প্রস্তাব করেছিলেন। পাঁচ বছর পর নদীয়া জেলা বোর্ডের সিদ্ধান্ত অনুসারে, কলকাতার একটি ব্রিটিশ সংস্থা এইচভি লো অ্যান্ড কো আরও একটি ব্যাপক সমীক্ষা শুরু করে ও কৃষ্ণনগর থেকে জলঙ্গি পর্যন্ত হালকা রেলপথ নির্মাণের জন্য একটি সংশোধিত প্রাক্কলন জমা দেয় যার আনুমানিক ব্যয় ১৭,৫৬,৩৭৬ টাকা এবং দশ মাসের মধ্যে কাজ শেষ করার প্রস্তাব করা হয়েছিল। এর পর ১৯৪০-এর দশকে ব্রিটিশ সরকার আরও দুটি জরিপ পরিচালনা করেছিল।
ভারত সরকার প্রথম সমীক্ষা স্বাধীনতার ৫৩ বছর পরে পরিচালনা করেছিল, এবং সমীক্ষার কোন ফলাফল প্রকাশিত হয়নি। সাবেক ভারতীয় রেলমন্ত্রী মমতা বন্দ্যোপাধ্যায় ২০০০ খ্রিস্টাব্দে রেল বাজেট বক্তৃতায় কৃষ্ণনগর-করিমপুর রেল সংযোগের জন্য একটি নতুন সমীক্ষার ঘোষণা করেছিলেন। কৃষ্ণনগর থেকে চাপড়া পর্যন্ত রেলপথের অনুমোদন ২০১০-২০১১ অর্থবর্ষের রেল বাজেটে প্রদান করা হয়েছিল।
ভারতীয় রেলমন্ত্রক ২০২৩ খ্রিস্টাব্দের জানুয়ারি মাসে ২ কোটি টাকা ব্যয়ে কৃষ্ণনগর-করিমপুর রেলপথের সমীক্ষার কাজ শুরু করার অনুমোদন প্রদান করেছিল। পরিকল্পনা অনুসারে, সমীক্ষার কাজ ২০২৩ খ্রিস্টাব্দের অগাস্ট মাসে শুরু হয়েছিল, এবং পাঁচটি সমীক্ষক দল এই সমীক্ষায় নিয়োজিত ছিল।
রেলপথটির জন্য চূড়ান্ত রুট বা পথ ২০২৩ খ্রিস্টাব্দের আগস্ট মাস পর্যন্ত নির্ধারিত হয়নি। তবে বিভিন্ন সংবাদ পত্রের নিবন্ধ অনুযায়ী, রেলপথটি কৃষ্ণনগর, চাপড়া, তেহট্ট, বেতাই ও করিমপুরকে সংযুক্ত করবে।